text:
जखन अपन समूल जीवन दोसरक कल्याण लेल, सामाजिक सरोकार लेल आ देशक हित लेल लगाओल जाइत अछि तखन एकटा विशिष्ट नाम सामने अबैत अछि, ओ नाम थिक "जननायक कर्पूरी ठाकुर". देशक सपूत कर्पूरी ठाकुर स्वतंत्रता सेनानी सेहो रहथि जे भारत छोड़ो आन्दोलनक समय मे 26 मास जहलक जिनगी बितौने रहथि. ओ सफल शिक्षक सेहो रहथि तैं अपन पढ़ौनीक खर्च ट्यूशन कए निकालि लैत छलथि. संघर्षशील सामाजिक नेता होइबा कारणें बिहारक दोसर उपमुख्यमंत्री आ दू बेर मुख्यमंत्रीक पद कें सुशोभित केलनि.
कर्पूरी ठाकुर केर जीवन राजनीति सँ सम्बद्ध रहलाक बादो, हिनका समाजक संग फराक ढंगक लगाउ रहनि जे गुण सामान्य नेता सँ अलग करै छनि. ताहि कारण सं आइयो समाज मे अमर बनल छथि. देशक खातिर अपना कें उत्सर्ग कएने रहथि तैं देशहि नहि विदेशो मे जीवित छथि, जिनका हम सभ प्रेरणाक स्रोत बुझि श्रद्धेय रूप मे गुणि रहल छी.
प्रारंभे सँ सामाजिक कार्य आदि सँ बड्ड लगाउ रहनि. लोकक दर्द देखि देह सिहरि जाइत रहनि. मुख्यमंत्री बनलाक बादो ओ लोकक उचित-कल्याण आदि मे पहुँचि जाइत छलथि. कतेक बेर तँ कोनो दुखदायी घटना घटिते पहिने पहुँचि ओहि ठाम सभ स्थिति कें अनुकूल कए मीडिया कें ओहि सम्बन्ध मे कहैत छलथिन. जनता सँ भेट-घाँट, ओकर दुख सुनैत-सुनैत बहुत देरी भए जाइत छलनि कतेको बेर. जाहि सँ मुख्यमंत्रीक फाइल आदि पर हस्ताक्षर होमय मे विलम्ब भए जाइत छलै, ताहि सँ सचिव आदि कतेक बेर टोकि देइत छलनि. मुदा लोक-समाजक दुख जे असह्य रहनि, तैं सर्वोपरि काज रहनि हुनकर जनता संग समय बिताएब.
पूर्व मुख्यमंत्री डॉ जगन्नाथ मिश्र कहने छथि जे "जननायक जी अपनो सरकार वा विपक्षो मे परिवर्तन चाहैत छलथि. ओ परिवर्तन हो-हल्ला सँ नहि सहमति सँ, विचार सँ चाहै छलथि. "समाजक नायक रहथि तेँ जननायक केर उपाधि सँ विभूषित छथि आ समाज मे सदिखन प्रणम्य रहताह!
जननायक कर्पूरी ठाकुर केर जन्म 24 जनवरी 1924 कें समस्तीपुरक पितौंझिया गाम जे आब कर्पूरी ग्राम जँ जानल जाइत अछि, मे भेल छलनि. हिनक पिता गोकुल ठाकुर जे गृहस्थ रहथि आ अपन पारम्परिक काज हजामत सेहो करैत रहथि. जन्मदात्रीक नाम रहनि रामदुलारी देवी! हिनक विवाह फुलेश्वरी देवी सँ भेल रहनि. कर्पूरी जी कें दू पुत्र आ एक पुत्री छनि. जेष्ठ पुत्र रामनाथ ठाकुर, छोट पुत्र डॉ वीरेंद्र आ पुत्रीक नाम छियनि रेणु.
हिनक शिक्षा ग्रामीण वातावरण मे समस्तीपुरक स्कूल मे भेल छलनि. किछु दिन सीएम कॉलेज दरभंगा मे सेहो अध्ययन कएने रहथि. उच्च शिक्षा नहि प्राप्त कए सकलाह. ओ प्रारंभे सँ मेधावी रहथि तैं मैट्रिक परीक्षा प्रथम श्रेणी सँ उत्तीर्ण भेल रहथि. मुख्यमंत्री बनलाक बादो फाटल कुरता, टूटल चप्पल आ उजरल-उजरल केश पहिचान छलनि. कतेको बेर ओ मुख्यमंत्री पद पर रहितो अपन नीजी काज लेल रिक्शा सँ चलैत छलाह. हुनक जीवन आर्थिक समस्या सँ भीजैत रहलनि.
एकटा संस्मरण अछि नेता हेमवती नंदन बहुगुणा जीक, ओ लिखने छथि, "कर्पूरी जी आर्थिक तंगी मे रहथि. हम एकटा मित्र कें कहलियनि जे अहाँ सँ जँ किछु टाका मांगथि तँ अहाँ देल करबनि. हम जखन ओइ मित्र सँ पुछलियनि जे की हुनका मददि करैत छियनि अहाँ? ओ कहलथि जे हमरा सँ कहियो मंगबे नहि करैत छथि!"
जननायक कर्पूरी जी कहैत छलथिन, "अधिक विद्या, पैघ तपस्या, अथाह धन, बलवान शरीर, नव उमेर, आ यशस्वी खानदान ई छ: वस्तु सज्जन पुरुषक गुण थिक. मुदा अत्यधिक लोक एकरा प्राप्त कए अहंकारी आ मोचंड बनि जाइत अछि!"
ग्रामीण संस्कृति मे जनमि, पलि आ बढ़ि जननायक जी शहर गेलाक बादो, ओहन पद पर आसीन रहितहुँ, आधुनिकताक आवरण नहि ओढ़लथि. अपन माटिक प्रति लगाव सदिखन रहलनि. अपन माटिक लेल संघर्ष करैत रहलथि. जखन ओ पहिल बेर मुख्यमंत्री बनलाह तखन ओ स्त्री शिक्षा लेल आठ कक्षा धरि मुफ्त मे पढ़ौनीक व्यवस्था करौलनि. ओ देखलथिन जे समाजक स्त्री कोनो परिवारक धुरी होइत छैक, जकर शिक्षाक व्यवस्था सँ समाज व्यवस्थित भए सकैए.
समाजक दीन दशा देखि 11 नवम्बर 1978 कें 26 प्रतिशत आरक्षणक घोषणा कएलनि अपन मुख्यमंत्रित्व कालमे! मैट्रिक धरि शिक्षा मुफ्त कएलनि, ओना मोन रहनि जे स्नातक तक कए दियै, जे नहि कएल भेलनि. ओइ समय मे गाम मे रहै वला बच्चा अंग्रेजी नहि पढ़ि पबै छल. किछु उच्च वर्गक बच्चा तँ पढ़ियो लैथि, मुदा हिनक मोन रहनि जे सभ वर्गक बच्चा पढ़ि आगू बढ़ए. तखन ओ एहि परिदृश्य कें देखि समाजक सर्वांगीण विकास लेल मैट्रिक मे अंग्रेजी विषयक अनिवार्यता समाप्त कए देलथिन. तकर बाद गरीबोक बच्चा सभ आगू बढ़ए लागल. आगुक पढ़ाइ दिस जाए लागल, जे अहम योगदान कहल जा सकैत अछि समाजक विकास लेल!
कर्पूरी बाबू समाजक खराब दशा सहन नहि कए पबैत छलाह. कहियो ओ अपन व्यक्तिगत लाभ सँ लाभान्वित नहि भेला. जँ सरकारक ऑफिसर आ प्रशासन लाभ बिनु पुछने देबाक प्रयास करितो छलनि तँ बुझिते मना कए दैत छलाह. एकटा प्रसंग अछि एहि सन्दर्भ केर जे एकबेर जननायक जीक पिता कें कोनो कारण सं गामक लठैत सभ प्रताड़ित करए लगलथिन. ई बात जिला प्रशासनक कान तक चलि गेलै. जिला प्रशासन मुख्यमंत्रीक पिताक सुरक्षा बुझि दलबल संगे सुरक्षा करबा लए आबि सभ लठैत कें जिला हाजत मे आनि लेलथिन. सभ बात जननायक जी बुझिते जिला प्रशासन कें डटैत कहलथिन, "पहिने अहाँ सम्पूर्ण देश मे शोषित-पीड़ित कें ओहन शोषक सँ बचाउ तखन अहाँ हमर पिता कें बचाएब! सभ कें छोड़ि घर पठाउ, हम कहैत छी."
सभ ओहि ठाम सँ छुटि आबि गेलाह. ई भेलै समाजक हितसाधकक उदाहरण, जे आइ-काल्हि एहन सन बात सुनब दुर्लभ अछि! प्रायः गुणी लोक कोनो गुरुदेवक शरण मे ज्ञान अरजै छथि तहिना जननायक जी सेहो अपन राजनीतिक गुरु लोकनायक जयप्रकाश नारायण, समाजवादी चिंतक डॉ राममनोहर लोहिया सँ राजनीति संग ज्ञानक पाठ सिखलथि. तहिना हिनको सानिध्य मे पूर्व मुख्यमंत्री लालू प्रसाद यादव, मुख्यमंत्री नीतीश कुमार, नेता रामविलास पासवान, उपमुख्यमंत्री सुशील मोदी, गौड़ीशंकर नागदंश आदि राजनीति केर ज्ञान सीखि राजनीति क्षेत्र मे देशक सेवा कए रहल छथि. जननायक पहिल बेर 1952 मे विधायक बनलाह. महामाया प्रसादक मंत्रीमंडल मे शिक्षामंत्री आ उपमुख्यमंत्री भेल छलाह. 22 दिसम्बर 1970 कें अपन सामर्थ्यक बल पर, संघर्षक बल पर, अपन कद कें बढ़बैत पहिल बेर मुख्यमंत्री बनलाह. जून 1971 कें पहिल सत्रक मुख्यमंत्रित्व काल पूर्ण भेल छलनि. पुनः 24 जून 1977 सँ 21 अप्रैल 1979 धरि मुख्यमंत्री रहि जनताक सेवा कएलनि.
17 फरवरी 1988 कें एकटा सूर्यक समान जननायक केर अवसान भए गेल छल. सम्पूर्ण लोक मे उदासी देखाइत छल. देशक सम्पूर्ण अखबार मे न्यूज छपल छल. विभिन्न नेता, प्रशासक गण, विचारक गणक विचार आएल छल. जननायक जी कुशल राजनीतिक योद्धा मात्र नहि छलाह, ओ समाजक सेवक, नायक आ देशक चिंतक छलाह. अपन कर्मक बल पर चहुँ दिस इजोत पसारि चुकल छलथि. नेता लोकनि ओहने दीप फेर सँ जरबथि, गरीबक हिस्सा फेर सँ दियाबथि. अत्याचार पर अंकुश लगै राज्य मे, तखने हिनका सुच्चा श्रद्धांजलि देल जा सकैत अछि. नमन अछि एहन विराट व्यक्तित्व आ विमल हृदयक स्वामी कें, जे जन सँ जननायक बनि इतिहास पुरुष बनि गेलाह.
— नारायण झा
- - - - -
नारायण झा मैथिलीक सुपरिचित युवा साहित्यकार, शिक्षक ओ अध्येता छथि.
Tags: आलेख


c: text/html

text:
नई दिल्ली । दिल्ली दरबार मे एहि बेर बिहारक मुख्यमंत्री राज्य हित मे आवाज बुलंद केलथि । इ पहिल मौका छल जखन बिहारक कोनो मुख्यमंत्री दिल्ली मे राज्यक हित लेल एना बाजल हुए । एखन धरि देखल गेल छल जे कांग्रेसी मुख्यमंत्री दिल्ली मे चुप भ केंद्रक गप गबडगबड सुनि लैत छल या फेर राबडी देवी सन विपक्षक मुख्यमंत्री दिल्ली एबा स परहेज करैत रहल। मुदा नीतीश केवल एलथि नहि बल्कि बिहारक गप जोर-शोर स रखलथि । बिहारक कोनो मुख्यमंत्री क इ रूप देखि सब स्तब्ध भ गेल। लोक इ सोचबा लेल मजबूर भ गेल जे बिहारक मुख्यमंत्री सेहो दिल्ली मे दहाड सकैत अछि। देश क सबस पैघ नीति नियामक संस्था राष्ट्रीय विकास परिषद (एनडीसी) क बैठक मे पंचवर्षीय योजना क मूल्यांकन पर नीतीश कुमार पुरजोर तरीका स अपन गप कहलथि। नीतीश केंद्रीय योजना क इ कहिकए धज्जी उड़ा देलथि जे एकरा त केंद्र राज्य क हक मारिकए अपन वाहवाही लूटबा लेल चला रहल अछि। अपन भाषण मे नीतीश राज्य सरकार किछु मांग सेहो आगू बढ़ौलथि, मुदा ओ साफ तौर पर कहलथि जे केंद्र सरकार जेना राज्य क आजादी खत्म करबा मे लागल अछि ओ लोकतंत्र क संघीय व्यवस्था लेल घातक अछि। मौजूदा सरकार जे करि रहल अछि ओहि स संविधान क भावना आ राष्ट्रीय विकास परिषद क उद्देश्य दूनू ध्वस्त भ रहल अछि। इ राज्य क आजादी कए हड़पबाक कोशिश छी। नीतीश क तर्क छल जे केंद्र अपने त लोकलुभावन योजना आनि कए वाहवाही लूट रहल अछि, मुदा राज्य कए भेटैएवाला केंद्रीय मदद कम करि रहल अछि। 11वीं योजना क प्रस्तावित सकल बजटीय समर्थन मे राज्य क हिस्सा 34 फीसदी स घटि कए 23 फीसदी रहि गेल अछि, जखनकि केंद्र क हिस्सा 66 स बढ़ि कए 77 फीसदी भ गेल अछि। प्रधानमंत्री नीतीशक एहि आरोप पर चुप रहलाह। मुदा कईटा आन मुख्यमंत्री नीतीशक एहि गप पर सहमति जतेलथि।
नीतीश कुमार केंद्रीय मंत्री पर गंभीर आरोप लगबैत कहला जे हमर संघीय ढांचा कए इ शोभा नहि दैत अछि जे केंद्र क मंत्री केंद्रीय संसाधन आ मंच क उपयोग राज्य सरकार क आलोचना करबा लेल करथि। संविधान मे केंद्र क भूमिका राज्य क सहयोगी क रूप मे देल गेल अछि नहि कि अड़ंगा डालबा लेल। ओ कहला जे बिहार क सकल घरेलू उत्पाद मे उत्साहजनक प्रगति भेल अछि, तइयो प्रति व्यक्ति क आय क मामला मे हम काफी पाछु छी। सामाजिक क्षेत्र मे हम अति प्रशंसनीय प्रगति केलहूं अछि, तइयो राष्ट्रीय प्रति व्यक्ति क आय क स्तर कए छूबा लेल हमरा भारी निवेश करबाक जरूरत अछि। अतः निवेशक कए आकर्षित करबा लेल खासकए कृषि आधारित उद्योग क क्षेत्र मे बिहार कए विशेष राज्य क दर्जा देल जाए। एक बेर विशेष राज्य क दर्जा प्राप्त होइते, बिहार अपन जरूरत क अपने ध्यान रखबा मे सक्षम भ जाएत। भारतीय खाद्य निगम क दिस स राज्य मे पर्याप्त भंडारण क्षमता विकसित करबा लेल प्रयास हेबाक चाही। शिक्षा क अधिकार कानून लागू करबा लेल राज्य कए 25 हजार करोड़ टकाक जरूरत अछि। नीतीश कुमार सीधा सवाल केलथि जे अगर एतबा टका अहांक कहला पर शिक्षा पर खर्च करि देब त बाकी विकासक काज कोना होएत।
गौरतलब अछि जे कुमार मुख्यमंत्री बनलाक बाद स लगातार एहि मांग कए उठबैत रहलाह अछि आ योजना आयोग क लग मे इ मामला विचाराधीन अछि। ओनो विशेष राज्य क दर्जा देबाक अधिकार राष्ट्रीय विकास परिषद क लग मे अछि।

robotstxt: allowed

filter: keep


text:
नवका- पुरनका लेख सर्च करु...
शिक्षक पात्रता परीक्षा फार्म एक जुलाई सं मिलत
प्राइमरी आओर मिडिल स्कूल के टीचर बहाली के लेल होए वाला शिक्षक पात्रता परीक्षा के फार्म आब एक जुलाई सं मिलत. फार्म एक जुलाई सं चौदह जुलाई तक मिलत.
फार्म खरीदलाह के बाद एकरा भरि कs जमा करय के तारीख राखल गेल अछि 19 सं 30 जुलाई. शिक्षक पात्रता परीक्षा के तारीख बाद मे घोषित कएल जाएत
.
पिछला बेर फार्म के लsक भेल हो-हल्ला के बाद एहि बेर सरकार के तरफसं साफ निर्देश देल गेल अछि जे बेसि सं बेसि काउंटर बनाएल जाए. जिला मुख्यालय के संग सबडिविजन मे सेहो फार्म मिलत. कोशिश तं ब्लॉक स्तर पर बेचय के सेहो चलि रहल अछि. मुदा फिलहाल एहि पर अखन फैसला नहि भेल अछि.
एक बात आओर फार्म ओतहि जमा करय पड़त... जतय सं अहां खरीदने होएब. दोसर ठाम जमा करय के गलती नहि करब. सभ फार्म के नंबर के हिसाब सं राखल जाएत.
एकटा बाद आओर ध्यान राखब जे जनरल आओर रिजर्व वाला परीक्षार्थी के लेल अलग-अलग रंग के फार्म छापल गेल अछि. अगर अहां दोसर कोटि के फार्म भरि देबय तं अहांक फार्म रद करि देल जाएत.
पहिने सिर्फ दस लाख फार्म छलाएल छल आब करीब 35 लाख फार्म छापल जा रहल अछि. तीन लाख टीचर के बहाली आओर 35 लाख फार्म. प्रतियोगिता आसान नहि रहत. मुदा कनिओ होसगर प्रतियोगी के लेल ई कठिन नहि रहत.
एक जुलाई सं अहां फार्म नकद सेहो खरीद सकय छी. अगर पिछला बेर अहां ड्राफ्ट बना लेने छलहुं तं निराश होए के कोनो बात नहि ओहि ड्राफ्ट सं नवका फार्म सेहो मिल जाएत.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
बिएन आदरकार
बी एन आदरकार ४ मई १९७० मे से १५ जून १९७० तक[१] भारतीय रिज़र्व बैंक के ९अम गवर्नर छल। उनकर कार्यकाल केवल ४२ दिन क रहल, जे की अमिताभ घोष (२० दिन) के बाद दोसर सबसे छोट छल। उनकर कार्यकाल एतए छोट ई कारण छल किया कि ओ एस जगन्नाथन के पदभार सम्हारे से पहिले केवल अंतरिम रूप से ई पद क भर रहल छल। अपन पूर्ववर्तिसभ के विपरीत, जे की भारतीय सिविल सेवा से छल, आदरकार एक अर्थशास्त्री छल आर भारत सरकार के आर्थिक सलाहकार के कार्यालय मे काम केलक। एहीसँ पहिले ओ वाणिज्य एवं उद्योग मंत्रालय मे विभिन्न महत्वपूर्ण पदसभ क कार्यभार सम्हारि चुकल छल।


text:
सागसब्जी
सागसब्जी कोनो पौधाक ओ भागकेँ कहल जाएत अछि जकरा आँच पर पकाए खाएल जाएत अछि। बीया आ मीठ फलसभकेँ प्रायः सब्जी नै कहल जाएत अछि। खाएल जाएवला पत्ता, डाट आ जड़ि प्रायः सब्जी कहल जाएत अछि। सांस्कृतिक दृष्टिसँ 'सब्जी' कऽ परिभाषा स्थानीय प्रथाक अनुसार भिन्न भिन्न होएत अछि। उदाहरणक लेल बहुत रास लोक गोबरछत्ता (मसरुम) केँ सब्जी मानैत अछि (मुदा जीववैज्ञानिकक दृष्टि सँ ई 'पौधा' नै छी) जबकि अन्य लोकसभक अनुसार ई सब्जी नै छी आ खानाक एक अन्य श्रेणी छी।[१][२]
किछ सब्जीसभ कच्चे खाएल जा सकैत अछि जबकि अन्य सब्जीसभकेँ पकेलाक बाद खाएल जाइत अछि। सामान्यत: सब्जीसभ नून या खट्टा दऽ पकाएल जाएत अछि मुदा किछ सब्जीसभ एहनो अछि जकरा चीनीक सङ्ग पकाए ओकर मिठाई अथवा हलवा बनाएल जाएत अछि (जेना गाजर)।
उत्पति[सम्पादन करी]
इतिहास[सम्पादन करी]
किछ सागसब्जीसभ[सम्पादन करी]
सन्दर्भ सामग्रीसभ[सम्पादन करी]
- ↑ Suggestions - Vegetables, Cooks.com, Accessed on 2009-06-24.
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.


text:
भीमसेन थापा
भीमसेन थापा (सन् १७७५ - सन् १८३९) नेपालक दोसर तथा सबसँ लम्बा समयधरि पदमे रहल नेपालक प्रधानमन्त्री तथा नेपालक राष्ट्रिय विभूति छी ।
वाल्यकाल[सम्पादन करी]
भीमसेन थापाक जन्म अगस्त १७७५ मे गोर्खाक पिपलथोकक गाउँमे भएल छल | वो काजी अमरसिंह थापा आर सत्यपमयाका जेठ पुत्र छल ।[१] ब्रतबन्धक क्रममे सर्वप्रथम भीमसेन थापाक भेट रणबहादुर शाहसँ भएल छल । तहि समय थापाक उमर १० वर्षक छल । एके उमरमे साह आर थापाक मित्रताक आधारमे वोहि समय तयार भएल छल । थापाक बाल्यकाल गोर्खामे सुखमय रूपमे बितल छल ।
सन्दर्भ सामग्रीसभ[सम्पादन करी]
- ↑ Pradhan 2012, p. 22.


text:
कुलानन्द मिश्रक कविताक बाट चलब जीवनक सोझ साक्षात्कार थिक। हिनक कविता मे जीवन अपन सम्पूर्ण जटिलता आ ओझरा, सरलता-सरसता-ममता आ राग-विराग ओ संगति-विसंगतिक संग अभिव्यक्त भेल अछि। मिथिलाक प्रति कविक संपृक्ति रोमांटिक वा तात्कालिक नहि, आत्मीय ओ सहज अछि। आ एहि अर्थमे कुलानन्द मिश्र अपन माटिक एकान्त कवि छथि-अपन कथ्य, भंगिमा ओ भाषा-सम्वेदनाक संग। यात्री ओ राजकमल चौधरीक बाद मैथिली कविताक एकटा इमानदार नाम। ई तीनू कविता हुनकर तीनू कविता संग्रह 'ताबत एतबे', 'आब आगाँ सुनू' आ 'ओना कहबाक लेल बहुत किछु छल हमरा लग' सँ लेल गेल अछि। कुला बाबू आ सुकान्त सोमक एकटा सहयोगी संग्रह 'भोरक प्रतीक्षा मे' सेहो आयल रहनि।
'स्मृतिक छाहरि मे गामक धाह' कविता 'ताबत एतबे' आ 'उत्तरक प्रतीक्षामे' कविता 'आब आगाँ सुनू' संग्रह मे संग्रहित अछि। 'ओना कहबाक लेल बहुत किछु छल हमरा लग' कविता बीस टुकड़ी( वा खण्ड) मे लिखल गेल कविता अछि जकर पहिल पाँच टुकड़ी सितम्बर 1972 आ शेष बीस टुकड़ी अगस्त 1980 मे लिखल गेल छल, जे कालांतर मे एहिए नाम सँ संग्रहक रूप मे संग्रहित भेल। प्रस्तुत कविता ओहिए मे सँ एक टुकड़ी अछि।
1.
स्मृतिक छाहरि मे गामक धाह
गाम सँ चलैत काल
माइक सिनेह आ बापक आशीर्वाद
किछुए दूर धरि पाछु लागल आयल
ठुट्ठा पीपर तरक ग्राम देवता
सकुशल यात्राक देलनि पासपोर्ट
मुदा अहाँक मौन निस्वास
कतोक प्रान्तन्प्रांतर केँ धंगैत
एहि महानगरक अकच्छ कर' बला गहमा-गहमियो मे
जमल प्रश्न जकाँ आगाँ ठाढ़ अछि
अहाँ जे हमरा साँसक भ' गेलि छी मलिकाइन
दूर वा लग रहितहुँ
अपन छायामे रोमांचित
सदिखन सहगामिनी भेल छी
आँगनक तुलसीचौरा केँ दैत साँझ
अहाँक मनुसायल चित्र करैत अछि ट्रांसमिट
बाड़ीक काँच अनारक खटरस स्वाद
हमरा दाँतकेँ एतहु क' दैछ कोत
आ भनसाघरक चुबैत चार सँ टपकैत पानि
हमरा दुमहलोक फाँट सँ झड़ि
हमरा ओछाओन मे एत्तहु क' दैछ गिल
चर्चा बहुतो बातक भ' सकैछ
गन्ध वा दुर्गन्धि पुरनुके प्रकृति धयने रहत
मुदा फूलक स्वांग रचने कागदक फूल
प्रायः किछु समय लगतैक
जे सभकेँ समाने भ' जाइ स्वीकार
प्रयास थोड़ नहि कयल अछि
जे सिनेहक एहि मोट गाथा मे
किछु अनुच्छेद हम दुहु सम्मिलिते जोड़ि दी
आ सम्मिलिते लिखि दी उपसंहार
कोइलिक तान सँ झौहरि
आ मज्जरक गन्ध सँ उदासी
जीवनक ऊसर धरती पर
अनन्त पसरल झौआक गाछ
रुसल बसन्त मानियो जाय
गेल बसन्त कदाचित आबियो जाय
मुदा पड़ायल बसन्त
खोंचाड़ल बसन्त
कतेक दिन लागल रहब अनेरे एना
बकाण्ड प्रत्याशा मे
समय बड्ड थोड़ छैक
ई त' एकतरफे सभ केँ बुझले छैक।
2.
उत्तरक प्रतीक्षामे
निमूह सभक हत्याक नव ओरिआओनक संग
एकटा नव कथाक आरम्भ होइछ
नव भंगिमा संग कहल जाइत
धमकी छाप शौर्यक कथा
ई कथा --
कोनो फोर्ड किंवा कोनो बिड़लाक आँखिक चमक
कोनो जॉन किंवा रामधारीक आँखिक अन्हार सँ
शुरू होइछ
बजार मे पट्टेदार सभ
एकटा नव खाता खोलैत अछि
दुनियाक भूगोलक किताब मे
थोड़ेक संशोधन होइत छैक
घर मे कोनहुना सुखसँ जीबैत बहुमत
अल्पमतक कौशलसँ
सड़क पर आबि ढहनाय लगैछ
कतोक मड़इ धराशायी होइत छैक
आ एकटा कोनो अटारी
गगनचुम्बी बनि ठाढ़ि होइछ
उतरैत राति मे प्रातिक स्वर
अपनहि थर-थराय लगैछ
स्वप्नक संग जीबैत लोककेँ
स्वप्न-बाधा सँ खौंझ होइछ
क्षीर-सागर मथैत-मथैत
आ पुष्पक विमान पर सवारी करैत
लोकसभक प्रज्ञा सहजहिं
एतेक स्फीत आ गगनचारी भ' गेलैए
जे धरतीक खिस्सा आब
कोनो दुखान्त नाटक जकाँ
त्रासद बुझाइत छैक
ओना धरतीक खिस्सा सरिपहुँ
माटिक आखर मे अंकित
लौह-घटित त्रासदी होइछ
तखन लोक केँ ई आब बुझाइत छैक
जे दुखान्त नाटकक सभ अभिनेता
समय अयला पर कोनो पार्ट
खूब दक्षता संग खेला सकैछ
3.
ओना कहबाक लेल बहुत किछु छल हमरा लग
जेना
भादबक अन्हरिया राति मे हथोड़िया दैत कम्पित गात
अन्हार गुज्ज कोठरी मे काठी खड़रैत मृदुल गात
शाश्वत आलस्य सँ टूटैत राजसी गात
धन पिटनिहार सभक टभकैत राक्षसी गात
करतल-सुख आस्वादैत राग-रंजित मुख-मुद्रा
दुनू कान्ह भार उघैत श्रम-रंजीत मुख-मुद्रा
दुनू हाथेँ भीख बँटैत दर्प-रंजीत मुख-मुद्रा
दुनू हाथेँ भीख मँगैत ग्लानि-रंजीत मुख-मुद्रा
बिसरल निर्मोही दिस अपलक सजल दृष्टि
चिर-रोगी प्रियतमक पाटी पड़ल दृष्टि
सहज हिंस्र भाव सँ भोग्य दिस गड़ल दृष्टि
सहज दीन भाव सँ पैर मे पड़ल दृष्टि
उपटैत धारक हृत-प्रकम्पित अट्टहास
भासल जाइत नावक सुपरिचित करुण रास
ओना कहबा लेल बहुत किछु छल हमरा लग
★ कुलानन्द मिश्रक ई फोटो साकेतानन्द द्वारा लेल गेल छनि।


text: पटना : पुख्ता स्टेट हाइवे आ मेजर डिस्ट्रिक रोड बनेबा मे बिहार पिछला तीन-चारि साल मे महारत हासिल त करिये लेलक अछि, आब इ वाटरफ्रूफ सड़कवाला पहिल राज्य सेहो बनि गेल। वैशाली जिला क महुआ मे 7.05 किलोमीटर वाटरफ्रूफ सड़क क निर्माण भ गेल। 10 फरवरी क बाद इ सड़क जनता क लेल खोलि दे जाइत। इंजीनियर क दावा अछि जे सब किछु ठीक-ठाक रहल, त नौ साल तक सड़क क बाल तक बांका नहि भ सकत। पटना मे पिछला साल भेल सड़क कांग्रेस मे वाटरफ्रूफ सड़क निर्माण क तकनीक पर देश-विदेश के कईटा इंजीनियर अपन-अपन प्रजेंटेशन देने छलाह। एहि सड़कक निर्माण सड़क निर्माणक मातृ विभाग पथ निर्माण विभाग नहि, बल्कि ग्रामीण कार्य विभाग महुआ करौलक अछि। 7.05 किलोमीटर लंबा एहि सड़क क निर्माण पर 3.50 करोड़ खर्च भेल अछि। सड़क क निर्माण पायलट प्रोजेक्ट क तहत भेल अछि। आइआइटी, खडग़पुर क रोड विशेषज्ञ बीबी पांडेय एहि प्रोजेक्ट क डिजाइन तैयार केेलथि अछि। ओ अपने एकर मॉनीटरिंग सेहो केलथि अछि। एहि तकनीक क सड़क मे सिलिकन रसायन क इस्तेमाल होइत अछि। सिलिकन क उपयोग कॉस्मेटिक, कपड़ा, सोलर पैनल आ साबुन बनेबा मे सेहो होइत अछि। एहि रसायन स यूरोप क जलजमाववाला इलाका मे कईटा सड़क क निर्माण भ चुकल अछि। पहिल बेर भारत मे एकर इस्तेमाल सड़क निर्माण क क्षेत्र मे भेल अछि। इंजीनियर क दावा अछि जे पीसीसी या कालतोर सड़क क तुलना मे इ तकनीक स सड़क निर्माण करेबा मे कम लागत आबि रहल अछि। सिलिकन लेदर जल निरोधक क काज करैत अछि। एहि कारण यदि सड़क पर पाइन लगत, त ओ भीतर प्रवेश नहि करि सकत, सड़क नहि टूटि सकत। पर्यावरण क लिहाज स सेहो इ तकनीक अनुकूल अछि। अभियंता कहला जे आइआइटी, खडग़पुर क अभियंता अगिला 18 माह तक एहिन् सड़क क टेस्टिंग सेहो करताह। विभागीय अधिकारीक कहब अछि जे महुआ सड़क क प्रयोग सफल भेल त सूबा मे एहि तकनीक स आओर सड़क क निर्माण कराउल जाइत।


text:
10
शिष्य सभ सेवा-काजक लेल पठाओल गेलाह
(मरकुस 3:13-19; 6:7-13; लूका 6:12-16; 9:1-6)
1
तखन यीशु अपन बारहो शिष्य केँ बजा कऽ दुष्टात्मा*
सभ केँ निकालबाक और सभ तरहक रोग-बिमारी केँ ठीक करबाक अधिकार देलथिन।
2
एहि बारह मसीह-दूतक नाम एहि तरहेँ अछि—पहिल सिमोन, जिनकर पत्रुस नाम सेहो छनि, और हुनकर भाय अन्द्रेयास; जबदीक बेटा याकूब आ हुनकर भाय यूहन्ना; 3
फिलिपुस और बरतुल्मै; थोमा आ कर असूल कयनिहार मत्ती; अल्फेयासक बेटा याकूब आ तद्दै; 4
“देश-भक्त”†
सिमोन आ यहूदा इस्करियोती जे बाद मे यीशुक संग विश्वासघात कयलकनि।
5 एहि बारह गोटे केँ यीशु ई आज्ञा दऽ कऽ पठौलथिन जे, “गैर-यहूदी सभक बीच नहि जाउ आ सामरी सभक कोनो नगर मे प्रवेश नहि करू, 6 बल्कि इस्राएल वंशक हेरायल भेँड़ा सभ लग जाउ।
7 “जाइत-जाइत ई प्रचार करैत जाउ जे, ‘स्वर्गक राज्य लग आबि गेल अछि।’ 8 रोगी सभ केँ स्वस्थ करू, मुइल सभ केँ जिआउ, कुष्ठ-रोगी सभ केँ शुद्ध करू, लोक सभ मे सँ दुष्टात्मा सभ केँ निकालू। अहाँ सभ केँ जे किछु भेटल अछि से अहाँ सभ बिना मूल्य पौलहुँ, तँ अहूँ सभ बिना मूल्य दिअ। 9 अपना बटुआ मे सोन, चानी वा तामक पाइ-कौड़ी किछु नहि राखू। 10 बाटक लेल ने झोरी-झण्टा, ने दोसर अंगा, ने चप्पल आ ने लाठी, किछु नहि संग लिअ; कारण, मजदूर केँ भोजन पयबाक अधिकार छैक। 11 जाहि कोनो नगर वा गाम मे जायब, तँ एहन लोकक पता लगाउ जे शुभ समाचार सुनबाक लेल तैयार होअय, आ ताबत धरि ओही व्यक्तिक ओतऽ रहू जाबत धरि ओहि गाम सँ विदा नहि भऽ जायब। 12 घर मे पहुँचि कऽ सभ सँ पहिने शान्तिक आशीर्वाद दिअ। 13 ओ घर जँ योग्य होअय तँ अपन शान्ति ओकरा पर रहऽ दिऔक, और जँ योग्य नहि होअय तँ अपन शान्ति घुमा लिअ। 14 जँ केओ अहाँ सभक स्वागत नहि करय आ अहाँ सभ जे कहऽ चाहैत छी, से नहि सुनय, तँ ओहि घर वा ओहि नगर सँ बहरयबा काल मे अपन पयरक गर्दा झाड़ि लेब। 15 हम अहाँ सभ केँ सत्य कहैत छी, न्यायक दिन ओहि नगरक दशा सँ सदोम आ गमोरा नगरक दशा सहबा जोगरक रहतैक।
आबऽ वला कष्ट
(मरकुस 13:9-13; लूका 21:12-17)
16 “देखू, हम अहाँ सभ केँ भेँड़ी जकाँ जंगली जानबर सभक बीच मे पठा रहल छी, तेँ अहाँ सभ साँप जकाँ होसियार आ परबा जकाँ निष्कपट बनू।
17 “लोक सभ सँ सावधान रहू। कारण, ओ सभ अहाँ सभ केँ पकड़ि कऽ पंचायत मे पंच सभक समक्ष लऽ जायत आ अपना सभाघर सभ मे अहाँ सभ केँ कोड़ा सँ पिटबाओत। 18 हमरा कारणेँ राज्यपाल आ राजा सभक समक्ष अहाँ सभ केँ ठाढ़ कयल जायत और अहाँ सभ हुनका सभक सामने आ गैर-यहूदी सभक सामने हमरा बारे मे गवाही देब। 19 मुदा जखन ओ सभ अहाँ सभ केँ पकड़बाओत तँ अहाँ सभ चिन्ता नहि करू जे हम सभ कोना बाजब वा की बाजब। जे किछु अहाँ सभ केँ बजबाक होयत, से ओही क्षण अहाँ सभ केँ मोन मे दऽ देल जायत; 20 कारण, बाजऽ वला अहाँ सभ नहि, बल्कि अहाँ सभक पिता-परमेश्वरक आत्मा होयताह। ओ अहाँ सभक द्वारा बजताह।
21 “भाय भाय केँ, बाबू अपना बेटा केँ मृत्युदण्डक लेल पकड़बाओत, आ बेटा-बेटी अपन माय-बाबूक विरोध मे ठाढ़ भऽ कऽ मरबाओत।
22 “अहाँ सभ सँ सभ केओ घृणा करत, एहि लेल जे अहाँ सभ हमर लोक छी। मुदा जे व्यक्ति अन्त तक अपना विश्वास मे स्थिर रहत से उद्धार पाओत।
23 “जखन लोक सभ अहाँ सभ केँ कोनो नगर मे सताबऽ लागत तखन अहाँ सभ भागि कऽ दोसर नगर चल जाउ। हम अहाँ सभ केँ सत्य कहैत छी, अहाँ सभ इस्राएल देशक सभ नगर मे अपन काज समाप्तो नहि कयने रहब, ताबत मनुष्य-पुत्र फेर आबि जयताह।
24
“चेला अपना गुरु सँ पैघ नहि होइत अछि आ ने दास अपना मालिक सँ। 25
चेला केँ अपन गुरुक बराबरि होयब आ दास केँ अपन मालिकक बराबरि होयब, एतबे बहुत अछि। जँ ओ सभ घरक मालिक केँ ‘दुष्टात्मा सभक मुखिया’‡
कहैत अछि तँ मालिकक परिवारक लोक केँ की-की नहि कहतैक!
ककरा सँ डेराउ?
(लूका 12:2-7)
26 “एहि लेल ओकरा सभ सँ डेराउ नहि। एहन किछु नहि अछि जे झाँपल होअय आ उघारल नहि जायत, वा जे नुकाओल होअय आ प्रगट नहि कयल जायत। 27 जे किछु हम अहाँ सभ केँ अन्हार मे कहैत छी से अहाँ सभ इजोत मे कहू; जे किछु एकान्ती कऽ कऽ सुनने छी तकरा छत पर सँ घोषणा करू। 28 ओकरा सभ सँ नहि डेराउ जे शरीर केँ मारि दैत अछि, मुदा आत्मा केँ नहि मारि सकैत अछि, बल्कि तिनका सँ डेराउ जे आत्मा आ शरीर, दूनू केँ नरक मे नष्ट कऽ सकैत छथि। 29 बगेड़ी कतेक मे भेटैत अछि?—एक पाइ मे दूटा! तैयो एकोटा बगेड़ी सेहो अहाँ सभक पिताक इच्छाक बिना जमीन पर नहि खसैत अछि। 30 अहाँ सभक माथक एक-एकटा केशो गनल अछि। 31 तेँ अहाँ सभ डेराउ नहि। अहाँ सभ बहुतो बगेड़ी सँ मूल्यवान छी!
लोकक समक्ष यीशु केँ अपन प्रभु मानब
(लूका 12:8-9, 51-53; 14:26-27)
32 “जे केओ लोकक समक्ष हमरा अपन प्रभु मानि लेत, तकरा हमहूँ अपन स्वर्गीय पिताक समक्ष अपन लोक मानि लेबैक। 33 मुदा जे केओ लोकक समक्ष हमरा अस्वीकार करत, तकरा हमहूँ अपन स्वर्गीय पिताक समक्ष अस्वीकार करबैक।
34
“ई नहि बुझू जे हम पृथ्वी पर मेल-मिलाप करयबाक लेल आयल छी। नहि! मेल करयबाक लेल नहि, बल्कि तरुआरि चलबयबाक लेल हम आयल छी। 35
हम तँ एहि लेल आयल छी जे ‘बेटा केँ ओकर बाबूक, बेटी केँ ओकर मायक, आ पुतोहु केँ ओकर सासुक विरोधी बना दिऐक। 36
लोकक दुश्मन ओकर अपने घरक लोक होयतैक।’§
37
“जे केओ हमरा सँ बेसी अपन माय-बाबू सँ प्रेम करैत अछि, से हमर शिष्य बनबाक योग्य नहि अछि। जे केओ हमरा सँ बेसी अपन धिआ-पुता सँ प्रेम करैत अछि, से हमर शिष्य बनबाक योग्य नहि अछि। 38
आ जे केओ हमरा कारणेँ दुःख उठयबाक आ प्राणो देबाक लेल तैयार भऽ*
हमरा पाछाँ नहि चलैत अछि, से हमर शिष्य बनबाक योग्य नहि अछि। 39
जे केओ अपन जीवन सुरक्षित रखैत अछि, से ओकरा गमाओत, आ जे अपन जीवन हमरा लेल गमबैत अछि, से ओकरा सुरक्षित राखत।
40 “जे केओ अहाँ सभ केँ स्वीकार करैत अछि, से हमरा स्वीकार करैत अछि, आ जे हमरा स्वीकार करैत अछि, से तिनका स्वीकार करैत छनि जे हमरा पठौने छथि। 41 जे केओ परमेश्वरक प्रवक्ता केँ एहि लेल स्वागत करत जे ओ व्यक्ति परमेश्वरक प्रवक्ता छथि, से प्रवक्ताक प्रतिफल पाओत; आ जे केओ धार्मिक व्यक्ति केँ एहि लेल स्वागत करत जे ओ धार्मिक व्यक्ति छथि, से धार्मिकक प्रतिफल पाओत। 42 जे केओ हमरा छोटो सँ छोट शिष्य सभ मे सँ ककरो एहि लेल एक लोटा ठण्ढा पानिओ पिआओत जे ओ हमर शिष्य अछि, हम अहाँ सभ केँ सत्ये कहैत छी जे, ओ अपना एहि सेवाक प्रतिफल अवश्य पाओत।”


text:
मुजफ्फरपुर क पैघ छलांग, दरभंगा मुंहभरि धड़ाम
सबसे धनीक पटना, सबस गरीब शिवहर
प्रधान समदिया
पटना । विकास क बाट पर बिहार क डेग एक बेर फेर देश स नम्हर भेल । ओना आधार वर्ष बदलला स दोहरा अंक नहि छुबि सकलक, मुदा तखनो बिहारक विकास दर देश के विकास दर 6.8 क मुकाबला में 7.6 प्रतिशत रहल, जे देश मे सर्वाधिक अछि । आजादीक बाद बिहार मे जतय मुजफ्फरपुर निरंतर पायदान चढि़ पांचम स्थान पर आबि गेल, ओतहि दरभंगा अपन अवसान कए जारी रखैत एहि साल 12म स्थान स 19म स्थान पर आबि गेल । ओना विकास दर मे बेगूसराय सभ सं समृद्ध त मधेपुरा, सुपौल सभसं गरीब रहल ।
राष्ट्रीय स्तर पर कृषि आ उत्पादन क्षेत्र मे गिरावटक असरि बिहार पर सेहो देखबा मे आयल । एकर बावजूद राज्यक अर्थव्यवस्था मजबूत बनल अछि । चालू वित्तीय वर्ष मे बिहारक विकास दर 7.6 प्रतिशत छल जे राष्ट्रीय विकास दर 6.8 प्रतिशत स बहुत बेसी अछि ।
वित्त मंत्री अब्दुल बारी सिद्दीकी विधानमंडल मे आर्थिक सर्वेक्षण, 2016-17 पेश केलनि । एकरा अनुसारे विनिर्माण, बिजली, गैस आ जलापूर्ति, व्यापार, मरम्मत, होटल-रेस्टोरेंट, परिवहन, भंडारण आ संचार मे विकासक रफ्तार दू अंक मे रहल अछि । ओतहि राजस्व प्राप्ति मे 17.7 हजार करोड़क बढ़ोतरी भेल अछि । जखनिक प्रति व्यक्ति आय 26,801 रुपया सं बढ़ि क 36,964 रुपया भ गेल अछि । हालांकि, राष्ट्रीय औसत सं आब सेहो ई बड़ कम अछि । ओतहि पछिला पांच बरख मे वाहन रजिस्ट्रेशन मे प. बंगाल (24.2 प्रतिशत) के बाद बिहार (15.4 प्रतिशत) पूरा देश मे दोसर नंबर पर अछि।
वित्त मंत्रीक अनुसार वर्ष 2015-16 मे बकाया ऋण 88,829 करोड़ छल, जाहि सं ऋण आ जीएसडीपी क बीचक अनुपात 21.5 प्रतिशत तक रहल । राजस्व प्राप्तिक साथ ब्याज भुगतानक अनुपात 2011-12 मे 9.3 प्रतिशत छल, जे 2015-16 मे घटि क 8.5 प्रतिशत रहि गेल । बिहारक मुद्रास्फीति दर 2.52 प्रतिशत अछि, जखनकि राष्ट्रीय दर 4.31 प्रतिशत अछि ।
वर्ष 2015-16 मे राज्यक सकल घरेलू उत्पाद 3.27 लाख करोड़ छल जे 2016-17 मे बढि क 4.14 लाख करोड़ भ गेल । राज्य मे प्रति व्यक्ति आय वर्ष 2015-16 मे 26,801 रुपया आ वर्ष 2014-15 मे 25,400 रुपया छल, जे वर्तमान मे बढि क 36,964 अछि । एखन राज्य मे प्रति व्यक्ति आय राष्ट्रीय औसतक लगभग 35 प्रतिशत अछि । जखनिक करीब 10 साल पहिने ई 33 प्रतिशत छल । हालांकि, राष्ट्रीय प्रति व्यक्ति आय 77 हजार 435 रुपया क तुलना मे बिहार मे ई आधा सं कम अछि । पड़ोसी राज्य झारखंड मे सेहो प्रति व्यक्ति आय बिहार सं ज्यादा 54,140 रुपया अछि ।
प्रति व्यक्ति आयक मामला मे जिलावार काफी विभिन्नता वा असमानता पाओल गेल अछि । पटना, मुंगेर आ बेगूसराय सबसं समृद्ध जिला अछि । जखनिक मधेपुरा, सुपौल आ शिवहरक लोक सभसं गरीब छथि । अगर पटनाक छोडि़ देल जाय तं मुंगेर मे प्रति व्यक्ति आय सबसं बेसी अछि । मुंगेर मे प्रति व्यक्ति आय शिवहर सं तीन गुना बेसी अछि । ओतहि शिवहर जिला मे प्रति व्यक्ति आय राज्य मे सबसं कम अछि ।
कृषि मे विकास दर घटला सं राज्यक सकल घरेलू उत्पाद मे प्राथमिक क्षेत्र क हिस्सेदारी मे पछिला बरखक तुलना मे गिरावट आओल अछि । वर्ष 2015-16 मे प्राथमिक सेक्टर क हिस्सेदारी जीएसडीपी मे 19.6 प्रतिशत सं घटि क 18.1 प्रतिशत रहि गेल । ओतहि सेकेंडरी सेक्टर (द्वितीय) क हिस्सेदारी 17.1 प्रतिशत बढिक 18.1 प्रतिशत भ गेल अछि । टरसियरी (तृतीय) सेक्टरक हिस्सेदारी तकरीबन बराबर रहल । तृतीयक क्षेत्रक हिस्सेदारी 2014-15 मे 59.8 प्रतिशत क तुलना मे 2015-16 मे 59.9 प्रतिशत रहल । वर्ष 2011-12 स 2015-16 क तुलना कैल जाय त प्राथमिक क्षेत्र मे 7 प्रतिशतक गिरावट आ तृतीयक क्षेत्र मे 6 प्रतिशतक उछाल आओल अछि । राज्य मे निमाज़्णक क्षेत्र मे तरक्की नहि भेल, मुदा सर्विस सेक्टर मे ग्रोथ हेबा सं ई बढ़ोतरी दर्ज कैल गेल अछि ।
एहि क्षेत्र मे 10 प्रतिशत स बेसी वृद्धि भेल
17.7 : विनिर्माण
15.2 : बिजली, गैस और जलापूर्ति
14.6 : व्यापार, मरम्मत, होटल आ रेस्टोरेंट
12.6 : परिवहन, भंडारण आ संचार
टॉप आ पछुआयल जिला
मानदंड टॉप थ्री बॉटम थ्री
प्रति व्यक्ति आय (पटना, मुंगेर, बेगूसराय) (शिवहर, सुपौल, मधेपुरा)
पेट्रोल खपत (पटना, मुजफ्फरपुर, पूर्वीं चंपारण) (शिवहर, अरवल, शेखपुरा )
डीजल खपत (पटना, पूर्वीं चंपारण, मुजफ्फरपुर) (शिवहर, अरवल, शेखपुरा)
एलपीजी उपयोग (पटना, मुजफ्फरपुर, शेखपुरा) (शिवहर, अरवल, चंपारण)
छोट बचत (पटना, सारण, नालंदा) (प चंपारण, सीतामढ़ी, अररिया)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 27 सितंबर 2013
मैयाक गीत
मंगलवार, 24 सितंबर 2013
बीमारी
जाहि सॅ सब कियो व्यक्ति आब परेषान भ गेल
एहि सॅ बचे के नहिं छे कोनो उपाय
बाजारो में भेटहि नहिं छे कोनो दवाई
कि एहि जगमे फेर नारीके सम्मान हेते ?
कि एहि जगमे फेर नारीके सम्मान हेते
होइत अछि पूजा लक्ष्मी आ दुर्गाके जाहि ठाम
जुल्म होइत देखलौं हम , नारीपर ओहि ठाम
कि एहि
गीत - सब दिलके पाँछा लागल रहति अछि
किएक सब दिलके पाँछा लागल रहति अछि
दिल दिल होयत अछि , मासूम दिल होयति अछि
तहियो सब दिलके पाँछा लागल रहति अछि
गलती एकर एतबी दिल , दिलसॅ प्यार कएलक
गीत - अहाँक रुप चाँद सन अछि
सभ कहैत अछि बोली कोईली सन अछि ,नहिं कोईलीके बोली अहाँ सन अछि
फूलके महक सभसॅ नीक होयति अछि ,ओ खूशबू कहँा जे अहाँ बदनमे अछि
कथी सॅ तुलना करी अहाँ के फॅुराय नहिं अछि ,
चहटगर गीत
पोर पोर तोहर रस सॅ भरल
यौवन भेलो निखार
सोलह बरस के उमर में सभ
मांगहि छौ प्यार
अपन सजना बना ले गे हे गे गोरकी छउड़ी -2
गीत
पूछबाक अछि त दिल सॅ पूछू कतेक प्रेम अछि अहाँ से
गीत
आबू लग त आउ हमर बात सूनू
किछु हम कही किछु अहूँ कहू
हमर मन बेचैन अछि सजनी अहाँ के लेल -2
पहिल बेर जखन हम देखलौं अहाँ के
गीत
हमर बात ध्यान सॅ सुन बौआ
माय बाप के सतबियँ जुनि बौआ
माय छथि जग में देवी , पिता छथि भगवान रौ
जखन ओ मन पड़य छथि
कानैति छी जेखन ओ मन पड़य छथि
बितलाहा दिन आबि जायक्मअ अछि सोझा
बहुत ओ जेखन मन पड़य छथि
गीत
एक लबनी ताड़ीकेँ खातिर, किए करे छें एना गे
तोहर हम परमामेन्ट ग्राहक , किए करे छें एना गे — 2
काल्हि हम पाइ देबे करबो — 2 आई पिया दे उधारी गे
गे पसिनियॉ भौजी पिया दे कनीक ताड़ी गे —2
बिन ताड़ीकेँ कोना हम जीयब , ताड़ी हमर जीवन छी
मानय हमर बात गे भौजी , ताड़ी हमर जीवन छी — 2
ताड़ी जौं नहिं पियैम आई त —2 भ जएतो मारामारी गे
गे पसिनियॉ भौजी पिया दे कनी के ताड़ी गे —2
गाछ बला जौं ताड़ी नहिं छउ , आखिसॅ पिया दे गे
पियासल हम छी जनम जनम के , आखिसॅ पिया दे गे
मिसिया भरि मुस्कान पर आशिक — 2 लिख देतौ घड़ारी गे
गे पसिनियॉ भौजी पिया दे कनी के ताड़ी गे — 4
नोट — हमर उद्धेश्य सिर्फ मनोरंजन अछि , कियो गोटे व्यक्तिगत नहिं लेति जौं किनको एतराज छन्हि त आदेश करी ई पोस्ट हटा देलि जायत । धन्यवाद
आशिक ' राज'
शनिवार, 21 सितंबर 2013
माए
शनिवार, 14 सितंबर 2013
भगवानकेँ जे नीक लगनि
शुक्रवार, 13 सितंबर 2013
गजल
गुरुवार, 12 सितंबर 2013
गजल
भाव मोनक ससरलै फेरसँ किए
टाल लागल लहासक खरिहानमे
गाम ककरो उजडलै फेरसँ किए
आँखि खोलू, किए छी आन्हर बनल
नोर देशक झहरलै फेरसँ किए
चान शोभा बनै छै गगनक सदति
चान नीचा उतरलै फेरसँ किए
"ओम" जिनगी अन्हारक जीबै छलै
प्राण-बाती पजरलै फेरसँ किए
(दीर्घ-ह्रस्व-दीर्घ-दीर्घ)-(ह्रस्व-दीर्घ-दीर्घ)-(दीर्घ-दीर्घ-ह्रस्व-दीर्घ)
(फाइलातुन-फऊलुन-मुस्तफइलुन) - १ बेर प्रत्येक पाँतिमे
गुरुवार, 5 सितंबर 2013
गजल
नेनाक ठोर बिसरल गान गेतै
निर्जीव भेल बस्ती सगर सूतल
सुतनाइ यैह सबहक जान लेतै
मानक गुमान धरले रहत एतय
नोरक लपटिसँ झरकिकऽ मान जेतै
सुर ताल मिलत जखने सभक ऐठाँ
क्रान्तिक बिगुलसँ गुंजित तान हेतै
हक अपन "ओम" छीनत ताल ठोकिकऽ
छोडब किया, कियो की दान देतै
(दीर्घ-दीर्घ-ह्रस्व-दीर्घ)-(ह्रस्व-दीर्घ-दीर्घ-दीर्घ)-(ह्रस्व-दीर्घ-दीर्घ)
(मुस्तफइलुन-मफाईलुन-फऊलुन)- प्रत्येक पाँतिमे एक बेर


text:
सन्दर्भ: नेपाल मे मधेशी-थारूक आन्दोलन आ राज्य द्वारा संबोधन मे देरी
आइ सँ नेपाल मे सब हिन्दी चैनेल्स केर प्रसारण पर प्रतिबंध लगा देल गेल अछि। भारत-नेपाल केर मित्रता मे तोड़ पर तोड़ आनल जा रहल अछि, मुदा सब समस्याक मूल जैड़ ‘मधेशी-थारू आन्दोलन सँ त्रस्त तराई-मधेश’ मे शान्ति कोना आओत ताहि लेल प्रयास पूर्णरूपेण शिथिल आ अस्पष्ट अछि। जाहि लेल कार्य करबाक चाही ताहि पर चिन्तन नेपाली मिडिया केर विषय मे अत्यल्प देखाइत अछि, लेकिन भारत द्वारा जारी कैल गेल विज्ञप्ति आ ताहि अनुरूपें ‘आपूर्ति व्यवस्था’ मे आयल समस्या केँ लगभग संपूर्ण राज्य सत्ता संचालक व एकपक्षीय राष्ट्रवाद कहेनिहार विशाल जनमानस मे एकरा अघोषित नाकाबंदी आ मधेशी-थारूक आन्दोलन केँ उकसाबय-बढाबयवला मानिकय दोषारोपण भारत पर करयवला बना देल गेल अछि। एहि क्रम मे देल जा रहल पितायल बयान, चेतावनी, आदि मे पर्यन्त असहज आ अवांछित शब्द सबहक प्रयोग धड़ल्ले सँ बढल देखा रहल अछि।
और….. प्रोवोकेसन्श पर प्रोवोकेसन्श सँ मधेशी आन्दोलनरूपी आइग मे घी ढारबाक कार्य कैल जा रहल अछि
आन्दोलन केँ दमन करबाक लेल आन्दोलनकारीक माथ आ छाती मे गोलीक बौछाड़,
सत्तासीन गठबंधन द्वारा आन्दोलन प्रति पूर्ण नकारात्मक आ अन्ठेबाक प्रवृत्ति,
तथाकथित ९५% जनताक प्रतिनिधि आ लोकतांत्रिक आका यानि ३ दल केर नेता सब सँ आन्दोलनक विषय मे पूछलो पर तय रणनीति अनुसार अनभिज्ञता प्रकट करब,
वार्ताक लेल छूछ आह्वान मिडिया मार्फत करब नहि कि औपचारिकता निर्वाह करैत आन्दोलनकारी सँ वार्ता करब,
तनातनी बढितो देख आपसी ईरबाजी मे जिद्दपूर्वक अपनहि बात केँ आगाँ राखब आ पूर्व मे कैल सहमति-समझौता आदि केँ पर्यन्त नकारैत मनमानीपूर्वक अपनहि बौद्धिकता सँ समाधान केँ थोपब,
पुन: आन्दोलनकारी शक्ति केँ बस गानल-गुथल लोक बुझि बिना समुचित वार्ता केने संविधान घोषणा करब,
संविधान घोषणा केलाक बाद एक पक्ष सँ विरोधक प्रखर स्वर रहितो दोसर पक्ष केँ ‘राष्ट्रवादी’ आ ‘राष्ट्रीय हित’ केर वास्ता दैत दीपावली मनेबाक लेल उकसायब,
गाम-गाम आ ठाम-ठाम पर एना जनता मे दुइ भाग करब, एक जे संविधानक पक्ष मे आ दोसर जे संविधानक विरोध मे रहल, दुनू समुदाय केर बीच मे विभेदक साफ-स्पष्ट-गंभीर ‘मतभिन्नता-मतभेदक’ लकीर खींचब,
राजधर्म मे सब जनता केर समान अधिकार आ समान मूल्यांकन करबाक नीति केँ ताख पर राखि असंतोष-आन्दोलन केर स्वर केँ ‘बहुमत’ केर नाम पर दमन करब,
एतेक रास उकसाहट केँ झेलैत मधेशी-थारूक आन्दोलन मे जनसमर्थन दिनानुदिन बढैत चलि गेल अछि। अवस्था एहेन बनि गेल अछि जे आब वैह ९५% जनताक प्रतिनिधि केँ एतेक हिम्मत नहि अछि जे ओ असन्तुष्ट-आक्रोशित जनमानस केँ झेलि सकैत अछि। चारूकात एकटा अन्जान भय व्याप्त अछि। जनाकांक्षा मे सौहार्द्र आ समानता रहितो एहि लगातार केर उकसाहट सँ नेपाली जनमानस मे विभाजन साफ झलकैत अछि।
मधेशी-थारूक आन्दोलन केँ अन्ठबैत भारत केँ पक्ष बनाकय अनावश्यक हल्ला: राज्य केर राजनीति
एहि बीच भारत द्वारा बीच-बचाव करबाक जे डेग उठैत अछि ताहि केँ पर्यन्त अपन दंभक झोंक मे ‘अघोषित नाकाबंदी’ केर संज्ञा दैत नेपाली जनताक मन मे फेर सँ घृणाक बीजारोपण करबाक कूचेष्टा कैल जा रहल अछि। स्पष्टत: नेपालक एक तवका भारत प्रति कैल गेल नकारात्मक प्रचार सँ पूर्ण आहत आ दु:खी बनि भारतीय नीति केँ भारतीय विस्तारवाद केर संज्ञा दैत घृणा करय लागल अछि, तऽ दोसर तवका भारतक प्रतिक्रिया केँ काफी सहज आ अपना पक्ष तथा हित मे कैल गेल मानि बैसल अछि। भारत द्वारा अशान्तिक दौर समाप्त करबाक लेल असन्तुष्ट पक्ष केर माँग केँ संबोधन करबाक लेल देल गेल सुझाव ओना कूटनीतिक स्तर पर नहि सुनैत देखि असहयोगात्मक प्रतिक्रिया देल गेल अछि, जेकरा भारतक ‘अघोषित नाकाबंदी’ कहैत सत्तासीन ९५% बहुमत केर दंभ मे भरल पक्ष नाजायज कहि रहल अछि तऽ दोसर दिशि देशक मुख्य भूभाग आ भारतीय सीमा सँ जुड़ल मधेश मे बसोबास केनिहार उत्पीडित-दमित समुदाय ओहि बहिर आ आन्हर सरकार लेल बिल्कुल अनुकूल डेग उठेबाक बात चलि रहल अछि।
सूचना-संचार केर क्षेत्र मे हिन्दी चैनेल्स पर हमला: औचित्यहीन आ अत्यन्त उकसाबयवला कार्य, मतभेद केँ गहिराबयवला कार्य
आइ सँ संपूर्ण नेपाल मे भारतीय न्युज चैनेल केर संग-संग मनोरंजनात्मक अन्य हिन्दी चैनेल्स सबहक प्रसारण पर एकपक्षीय प्रतिबंध लगा देल गेल अछि। कहल गेल अछि जे भारत द्वारा कैल गेल अघोषित नाकाबंदी नेपालक राष्ट्रीय स्वाभिमानक विरुद्ध भेल अछि, जेकर प्रतिकार स्वरूप ‘किछु समय’ लेल ई चैनेल्स केर प्रसारण पर रोक लगायल गेल अछि। आब एकर प्रतिक्रिया सेहो होयब शुरु भऽ गेल अछि। नेपाल सँ प्रसारित लगभग सब चैनेल्स एक-पक्षीय बात करयवला मानल जाइत अछि। भारतीय चैनेल्स पर नेपालक समाचार बहुपक्षीय रहैत अछि। हाँ, मधेशी केँ जेना भारतीय मूलक लोक मानि दोयम दर्जाक नागरिक मानबाक दीर्घ समय सँ विभेदमूलक पहिचान रहल अछि, तेकरा आधार मानिकय भारतीय चैनेल्स द्वारा एहि बीच मे काफी जोर-शोर सँ उठायल जाय लागल छल। मधेशीक पक्ष पर बेसी प्रसारण आधारित रहैत छल। लेकिन एकाएक ‘क्रिया-प्रतिक्रिया’ मे भारत केँ पक्ष बनबैत जेना राज्य द्वारा नकारात्मकताक प्रसार कैल जा रहल अछि ताहि सँ मधेशी व असन्तुष्ट जनमानस मे आरो घोर प्रतिक्रिया आयल अछि। एहि सब अवस्थाक भुक्तभोगी एवं मूक दर्शक बनि हमरा बेर-बेर रहिम केर लिखल वैह प्रसिद्ध पाँति मोन पड़ैत अछि:
रहिमन धागा प्रेम का – मत तोड़ो चटिकाय।
टूटे पे फिर ना जुड़े – जुड़े तो गाँठ पड़ि जाय॥
नेपाल-भारत केर मित्रता: आध्यात्मिक एवं प्राकृतिक
समन्वयवादी मैथिल केर रूप मे आम जनमानसक कल्याण भारत संग प्राकृतिक-आध्यात्मिक मित्रता मे छैक, हम एतबे टा बात पर विश्वास करैत छी। मुदा वर्तमान राज्य केर संचालनाधिकारी एहि अटूट प्राकृतिक मित्रता केँ अपमानित कय रहल अछि, ई कहबा मे कनेकबो असोकर्ज नहि भऽ रहल अछि। हिन्दी चैनेल्स केँ हँटाकय चाइनीज चैनेल्स केँ जोड़लो सँ नेपाली लेल धैन सन, कियो बुझबे नहि करत, न भाषा, न संस्कृति न चास-बास। चीन सँ सीमा लागल अछि, जरुर विकल्प खोलिकय राखब नेपालक हित मे होयत, मुदा ताहि लेल भारतक कोपभाजन बनबाक हिम्मत, धैर्य आ दृष्टिकोण राखय पड़त। भारतक कूटनीति एहि बेर जेना इशारा कय रहल अछि, तेकरा मे कड़ियल रवैया सुस्पष्ट छैक। तुष्टीकरणक सिद्धान्त कम सँ कम वर्तमान भारतीय हिन्दू राष्ट्रवादी सरकार नहि अख्तियार करत, ई मानिकय आगाँक निर्णय करब उचित होयत। अनाहक नेपाली जनता केँ जिद्दक राजनीति केर मारि मे नहि फँसाउ, हमर यैह सल्लाह केकरो लेल रहत। समाधान देशक अन्दर मे अछि, संघीयता स्थापित भेल, गणतंत्र स्थापित भेल, तखन मधेशक अधिकार खूल्ला हृदय सँ स्वीकार करू, तही मे सबहक कल्याण अछि।
हरि: हर:!!


text:
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।


text: विदित हो जे .भारत डोमेन बिल्कुल .कौम जेकाँ देवनागरी लिपि प्रयोग करयवला सब भारतीय भाषा लेल पिछला वर्ष सँ शुरु कैल जा चुकल अछि। ई प्रक्रिया भारतीय लिपि व भाषा केर मान्यताकेँ विश्व स्तर तक पहुँचेबाक लेल कैल गेल अछि। क्रमश: अन्य मान्य भारतीय भाषा जेना बंगला, उड़िया, तमिल आदि जेकर लिपि देवनागरी सँ भिन्न छैक ताहु लेल .भारत डोमेन उपलब्ध कराओल जायत। एहि सँ जन-जन मे देवनागरी लिपि मे लिखल सामग्री इन्टरनेट द्वारा देखल जा सकैत अछि। जानकारी करबैत राजीव कुमार झा मैथिली जिन्दाबाद केँ सेहो अपन डोमेन डौट भारत पर बुक करेबाक अनुरोध कएलनि। ओ वचन देलनि जे बाकी डिजाइनिंग आदिक कार्य ओ अपन प्राविधिक मित्र लोकनिक सहयोग सँ निर्माण करा देता। लेकिन उपलब्ध सुविधाक उपयोग मैथिली भाषा मे कैल जा रहल वेब प्रोग्रेस केँ .भारत सँ जोड़ि कार्य कैल जाय।


text:
तिरहुता के संरक्षण ओ संवर्धन हेतु गोष्ठी क आयोजन।
दरभंगा। जदयू महासचिव संजय झा कहलनि मैथिली के संरक्षण, संवर्धन लेल जे काज केंद्र सरकार शुरु केलक अछि ओ आब रुकैय वाला नहि अछि। तिरहुता लिपिक प्रचार प्रसार लेल जे संभव होएत से कैल जायत। मिथिलाक लोक सब सुझाब दथि त सरकार ओहि पर आगूक बाट तय करत। श्री झा कहला जे तिरहुता लिपिक लेल जे समिति गठित भेल अछि ओ एकटा एतिहासिक पहल अछि आ एकर प्रतिफल बहुत जल्दज देखबा लेल भेटत।
एहि स पूर्व शनि दिन तिरहुता लिपि क संरक्षण संवर्धन हेतु सुझाव संकलित करबाए हेतु कामेश्वर सिंह दरभंगा संस्कृत विश्वविद्यालय क दरबार हॉल मे केंद्र सरकार क एच आर डी मिनिस्ट्री द्वारा गठित कमिटी के सदस्य सबहक उपस्थिति मे विचार गोष्ठी क आयोजन कयल गेल। ई आयोजन जदयू के राष्ट्रीय महासचिव सह पूर्व विप सदस्य संजय झा की नेतत्व मे सकल मिथिला समाज द्वारा आयोजित कयल गेल।
कार्यक्रम मे संस्कृत विश्वविद्यालय क कुलपति प्रो सर्वनारायण झा कहलनि जे भाषा आ लिपि मे संस्कृति समाहित रहैछ। तेँ भाषा आ लिपि दुनू के संरक्षण आवश्यक। अन्य भाषा का संरक्षण, संवर्धन लेल अपनाओल जाय वाला नीति मिथिलाक्षर लेल बेहोश जरूरी अछि।
कुलपति उड़ीसा, कर्नाटक सहित अन्य राज्य के उदाहरण दैत कहलथि जे ओतय भाषा आ लिपि एक होयबाक कारणे लिपि सुरक्षित अछि परंतु भाषा विविधता के कारणे तिरहुता उपेक्षित अछि। एकर संरक्षण, संवर्धन मे फाॅट से संबंधित कोनो तकनीकी बाधा नहि छैक। ओ सुझाव देलनि जे तिरहुता मे दुर्गा सप्तशती, कार्टून,आदि के प्रकाशन हो आ तिरहुता में लिखल मैथिली साहित्य के साहित्य अकादमी पुरस्कार देब उचित होयत। डॉ वैदिक एकरा रोजगार परक शिक्षा सँ जोड़ा क सुझाव देल आ प्रारंभिक कक्षा से एंकर पढ़ाई अनिवार्य करबाए के सुझाव देल।
लनामिवि के पीजी विभागाध्यक्ष डॉ रमण मैथिली पढ़निहार के अखरकटू नहि पटु सोबर पड़तैन।
कमेटी सदस्य भवनाथ झा कहलनि वैश्विक स्तर पर पहचान दियेबा के हेतु तकनीकी रूपेँ दृढ़ कर पड़त। एहि अवसर पर मंजर सुलेमान, पिनाकी शंकर ,रोशन कुमार, विजय शंकर पंडित सेहो अपन विचार रखलैन्ह।


text:
पुष्कर सिंह धामी
पुष्कर सिंह धामी एक भारतीय राजनीतिज्ञ आ भारतीय जनता पार्टीक सदस्य छी। ओ वर्तमानमे उत्तराखण्डक १०अम मुख्यमन्त्री छी। हिनका सन् २०१२ आ २०१७ मे खटीमा सँ उत्तराखण्ड विधानसभामें विधायक केँ रूपमे चुनल गेल छल, हिनका सन् २०२१ मे पहिल बेर उत्तराखण्डक मुख्यमन्त्री नियुक्त कएल गेल छल। ओ २०२२ केँ उत्तराखण्ड विधानसभाक चुनाओमे अपन सीट हारि गेल, मुदा भाजपा विधायकसभ द्वारा फेरसँ हिनका अपन नेता चुनैत मुख्यमन्त्रीक रूपमे चुनने अछि। ओ राज्यक एकमात्र मुख्यमन्त्री छी जिनका राज्य निर्माणक बादसँ लगातार दोसर बेर मुख्यमन्त्रीक रूपमे पदासिन् भेल अछि।[१]
व्यक्तिगत जीवन आ करियर[सम्पादन करी]
राजनीतिक करियर[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ Mishra, Himanshu (३ जुलाई २०२१), "BJP MLA Pushkar Singh Dhami to take oath as 11th chief minister of Uttarakhand tomorrow", India Today (अङ्ग्रेजीमे)।


text:
प्राप्त जानकारी अनुसार बड़हारा थाना इलाके के रहिवासी एक बिवाहित महिला शौच लेल गेलीह पहिने सँ राह जोहैत दू युवक महिला क' पकड़ के मुंह बंद करी केरा केर खेत म' ल' जेका हुनका संग दुष्कर्म केलाह।
पीड़िता केर द्वारा विरोध केला पर दुनु आरोपि हुनका खुम मारलकैंन आर बेहोशी के हालत म' केरा केर खेत म' फेंक फरार भ' गेलनि। बहुत देर तक महिला के घर नै पहुंचला पर हुनकर मां हुनका खोजबाक लेल निकली, बेटी क' केरा के खेत म' बेहोश पड़ल देख जोर - जोर सँ चिकरलखिंन तखन जे क' सब ग्रामीण जमा भेलनि। बाद मे ग्रामीण सभ मिल एकर सूचना पुलिस क' देलखिन। सूचना पाबैते मौका पर पहुंच पुलिस पीड़िता के बयान पर पीड़िता क' मेडिकल जांच लेल सदर अस्पताल भेज दुनु आरोपि के खिलाफ मामला दर्ज करी जांच में जुट जुटल अछि।


text:
(परम्परासँ व्रतकथा संस्कृतमे होइत अछि। एखनहु अनेक ठाम पुरोहित रहैत छथि आ ओ विधानपूर्वक पूजा कराए कथा कहैत छथिन्ह। जँ सम्भव हो तँ ओकरे उपयोग करी।
कथा मैथिली अथवा संस्कृतसँ भिन्न भाषामे हो, अथवा नहिं एहि पर विवाद भए सकैत अछि। शास्त्रार्थक स्थितिमे निष्कर्ष यैह जे कथा केवल संस्कृतेमे होएबाक चाही, किएक तँ हमरालोकनिक ई अवधारणा अछि ऋषि-मुनिक मुँहसँ निकलल वाणी अपन ध्वनि द्वारा आध्यात्मिक प्रभाव उत्पन्न करैत अछि, ओकरा जखने कोनो आन भाषामे अनुवाद कए देल जाएत, तखनहिं ओकर ध्वन्यात्मक प्रभाव समाप्त भए जाएत। तें निष्कर्ष यैह जे कथा संस्कृते मे होएबाक चाही।
मुदा, जँ संस्कृत भाषामे कथा कहबाक सुविधा नहिं हो आ एहि कारणें कथा कहले नै जैबाक स्थिति उत्पन्न भए जाए तँ भाषान्तरमे अनुवादक रूपमे कथा कहबाक चाही।
कहबी छैक जे सर्वनाशे समुत्पन्ने अर्द्धं त्यजति पण्डितः। यैह सोचि एतए मैथिली अनुवाद सेहो देल जा रहल अछि।
बहुतो ठाम हिन्दीमे उपलब्ध कथाक व्यवहार मैथिलो समाजमे देखत छी। हिन्दीमे उपलब्ध कथा मिथिलाक पारम्परिक कथा नहिं थीक, से सोचि मैथिल लोकनिक लेल ई कथा एतए प्रस्तुत अछि।)
छठिव्रतक कथा
शौनक आदि दयालु महात्मालोकनि एक बेर नैमिषारण्य नामक वनमे रहैत रहथि। ओ लोक कें नाना प्रकारक दुःखसँ दुखी देखैत रहथिन्ह। एक बेर ओतए सूत कें आएल देखि कए हुनका आसन आदि दए सत्कार केलथिन्ह। संगहि लोकक दुःख मेटएबाक लेल विनती करैत पुछलथिन्ह- हे सूत! अहाँ तँ बड़ भाग्यशाली छी, सभटा शास्त्र जनै छी, धरती पर जे अनेक प्रकारक दुःखसँ दुःखी लोक सभ अछि, ओकर दुःख केना मेटएतैक, से कहू। सूत कहलनि- एकटा बड दीव कथा कहैत छी से ध्यानसँ सुनू।
एहिना प्राचीन काल मे लोकक हितक कामनासँ भीष्म नीक वचनवला पुलस्त्य नामक महात्माकें पुछने रहथि- “एहि लोकमे मनुष्य अपन कर्मक वशमे रहैत अछि, ओकर औरदा सेहो कम होइत छैक, दुब्बर-पातर देह आ थोड़ बुद्धि होइत होइत छैक। बेसी धिया-पुता सेहो नै रहैत छै, ओ आलस्य सँ धर्मो नै करैए आ विधि-विधानक सेहो त्याग कए दैए। देवताक पूजा नै करैए, ब्राह्मणक अपमान करैए, नाना प्रकारक दुःखक जंजाल मे ओझराएल रहैए आ दिन-राति दुःखी रहैए। ओहि लोक सभक दुःख केना मेटैतै से कहू।” ई पुछला पर मुनि कहलथिन्ह-
पुलस्त्य बजलाह- “एकटा पुराणक सुन्दर कथा कहैत छी से सुनू। एकरा पढलासँ आ सुनलासँ बड़का बडका पाप मेटाइत अछि।
एकटा क्षत्रिय रहथि जे सभसँ द्वेष करैत रहथि। हुनका दोसरक भाभंस देखल नै जानि। बलवान तँ रहथि मुदा दुष्ट बुद्धिक छलाह। पूर्वजन्मक पापसँ हुनका कुष्ठ भए गेल। क्षयरोग सेहो धए लेलकनि आ जिबिते मुइल-सन भए गेलाह। ओ रोगसँ एतेक व्याकुल भेलाह जे जीवन सँ नीक मृत्यु कें मानए लगलाह।
ओहि समयमे वेद वेदाङ्ग कें जानकार, तेजस्वी, सभटा शास्त्र जननिहार, तपस्वी आ करुणासँ भरल हृदय वला ब्राह्मण तीर्थयात्रा करैत ओतए पहुँचलाह। हुनका आएल देखि ई ऊठि के ठाढ भेलाह आ बैसबाक लेल नीक आसन देलनि, प्रणाम केलथिन आ नेहोरा करैत कहलथिन्ह- अहा, हमर भाग्यसँ अहाँक दर्शन आइ भेल। आइ हमर सभटा दुःख मेटा जाएत से हम मानै छी। जेकर भाग्यक उदय होइत छैक ओकरे अहाँ सनक पैघ लोकक दर्शन होइ छै आ ओ बेकार नै जाइ छै।
हे करुणा कएनिहार, यैह मानि कए हम अहाँ सँ पुछैत छी। एकरा कुष्ठ भए गेलैक, धिया-पुता सेहो नै भेलै, जे भेबो केलै से मरि गेलै, डरें ई हमरा सभसँ अलग रहैए। ई एकरे पत्नी थिक, जेकरा पति सँ अलग रहए पडैत छैक। एकर घरक आनो छौड़ा सभ किछु पढबो-लिखबो नै केलकै आ राज्य सँ निकालि देल गेल छैक। हे महाज्ञानी, एकर दुःख केना मेटेतै से कहू।
ई बात सुनि कए करुणासँ भरल ब्राह्मण हुनक गप्पकें महत्त्व दए विचार केलनि। नीरोग रहबाक लेल तँ देवता सूर्य छथि। हुनके पूजासँ पाप घटै छै। पापे सभटा दुःखक जड़ि थीक ई बात सब बुधियार लोक जनै छथि। तें एकमात्र उपदेश एतए कैल जा सकैत अछि, जाहिसँ सभटा काज भए जेतैक। ई सभ विधि नहिं जनै छथि, जप सेहो नै कए सकताह, हिनकामे ने भक्ति छनि आ ने श्रद्धा छनि आ आत्मज्ञानक सेहो अधिकारी नै छथि। एहि प्रकारें बेर-बेर विचारि कए ओ ब्राह्मण कहलथिन्ह- अहाँसभ भगवान् भास्करक एकटा व्रत करू। हुनके कृपासँ सभक दुःख मेटा जाएत।
ई सुनि कए सभ ओही बात कें बेर-बेर मोन पाड़ि प्रसन्न भेलाह आ नेहोरा करैत सभ खुशीसँ कँपैत स्वरमे पुछलथिन- हे ब्राह्मण देव, कहू जे कहिया आ कोन विधिसँ केना भगवानक आराधना होएत। हे कृपासागर, हे व्रत कएनिहार, सभटा विस्तारसँ कहू।
ब्राह्मण बजलाह- कार्तिक मासक शुक्लपक्षमे निरामिष भोजन करी, पञ्चमी तिथि कें एकभुक्त करी आ केकरहु उझट कथा नै कहियैक। जे वस्तु खराब रूपमे उत्पन्न भेल हो अथवा जेकर नाम सुनबामे खराब लागए से सभ नै खाइ। धरती पर सुती, तामस नै करी, पवित्र भए रही आ मनमे श्रद्धा बनल रहए। षष्ठी तिथि के निराहार रहि कए फल, फूल आदि लए नदी अथवा कोनो जलाशयक कात जाइ। चानन, दीप, धूप, घीमे पकाओल विभिन्न प्रकारक सुन्दर नैवेद्य आदिक ओरियाओन करी। गीत, बाजा आ बडका उत्सवक संग भगवान् सूर्यक पूजा कए ललका चानन, लाल फूल, विभिन्न प्रकारक फल आ सिन्दूर, रेशमक डोरा लए भगवान् सूर्य कें अर्घ्य देबाक चाही।
हे सूर्य, हे सहस्र किरणवला, हे वैश्वानर, हे अग्निक स्वरूप अहाँ के प्रणाम। अहीं ई अर्घ्य ग्रहण करू, हे देवाधिदेव अहाँ कें प्रणाम। हे भगवान्! हे अग्निरूप! हे भानु हमर देल अहाँ अर्घ्य ग्रहण करू। अहाँ कें प्रणाम। हे प्रकाशमान सूर्य, हे प्रभु, हे तेजक समूह, हे संसारक स्वामी हमरा पर अनुकम्पा करू। भक्तिपूर्वक देल ई अर्घ्य ग्रहण करू। हे सहस्र किरण वला सूर्य, हे तेजक समूह, हे संसारक स्वामी, अहाँ आउ। हमरा पर अनुकम्पा करू। हे दिवाकर, प्रेमसँ हमर देल अर्घ्य ग्रहण करू। हे सहस्र किरण वला सूर्य, हे तेजक समूह, हे संसारक स्वामी, अहाँ आउ। हे संज्ञासँ युक्त प्रभु, हमर देल अर्घ्य ग्रहण करू।
नमोऽस्तु सूर्याय सहस्रभानवे नमोऽस्तु वैश्वानर जातवेदसे।
त्वमेव चार्घ्यं प्रतिगृह्ण गृह्ण देवाधिदेवाय नमो नमस्ते।।33।।
नमो भगवते तुभ्यं नमस्ते जातवेदसे।
दत्तमर्घ्यं मया भानो त्वं गृहाण नमोऽस्तु ते।।34।।
ज्योतिर्मय विभो सूर्य तेजोराशे जगत्पते।
अनुकम्पय मां भक्त्या गृहाणार्घ्यं दिवाकर।।35।।
एहि सूर्य सहस्रांशो तेजोराशे जगत्पते।
अनुकम्पय मां प्रीत्या गृहाणार्घ्यं दिवाकर।।36।।
एहि सूर्य सहस्रांशो तेजोराशे जगत्पते।
गृहाणार्घ्यं मया दत्तं संज्ञयासहित प्रभो।।37।।
एहि मन्त्रसभसँ प्रकाशवान् भगवान् सूर्यकें अर्घ्य देबाक चाही। आधा प्रदक्षिणा कए बेर-बेर प्रणाम करी। गीत, बाजा, नाच आदिसँ राति भरि जगरना करी आ फेर भिनसरमे नीक मोनसँ पूजा कए अर्घ्य़ दए दक्षिणाक संग ब्राह्मण कें अन्नदान करी। व्रत केनिहार प्रसन्न मुँहसँ तखनि पारणा करथि। एहि व्रतसँ सन्तुष्ट भए भगवान् भास्कर सभटा दुःख हरि लैत छथि।
ओहोलोकनि श्रद्धापूर्वक अपन-अपन दुःखक शान्तिक लेल ई व्रत कएलनि। क्षयरोग अपस्मार आ कुष्ठ आदि रोगसँ ग्रस्त जे क्षत्रियक पुत्र लोकनि रहथि से तीन वर्षमे बलवान् भए गेलाह, जाहिसँ नारीलोकनि हुनका पसिन्न करए लगलथिन्ह। ई व्रत कएलासँ निपुत्तर कें धियापुता होइत छनि, जनिक धिया-पुता मरि जाइत होनि तनिकर धिया-पुता जीबैत छनि। जाहि नारी कें पति छोडि देने रहैत छथिन्ह, सेहो सोहागवाली होइत छथि आ हुनका पति अपन प्राण जकाँ मानए लगैत छथिन्ह। जनिक पति परदेशमे रहैत छथिन्ह से पतिक संग रहए लगैत छथि।
एहि प्रकारें व्रत कएनिहारक सभ मनोरथ पूरा भए गेलनि। एहि प्रकारें ई व्रत विख्यात भेल आ सभ मनुष्य एकर आदर करए लागल। इच्छा पूरा कएनिहार ई व्रत सभटा सुख देमए वला बनि गेल।
ओतए एकटा नीक कुलमे उत्पन्न दरिद्र ब्राह्मण रहैत रहथि। ओ कमे वयसक रहथि जनिका ने विद्या रहनि आ ने घरे रहनि । ओ भिखारि रहथि। हुनका लग धनक कोनो जोगार नहिं छलनि, ने खएबाक आ पहिरबाक उपाय रहनि। भूखे लहालोट भेल ओ घरती पर घुमैत रहथि, मुदा कतहु सुख नै भेटैत रहनि। एहि प्रकारें बहुत दिन धरि खिन्न भेल घुमैत ओ ओतहि अएलाह, जतए पहिने आएल रहथि। ओहो ब्राह्मणक बात सुनि हर्षित भए कहलनि जे हमहूँ व्रत करब। आ श्रद्धासँ ओ सभटा कामना पूरा केनिहार ई व्रत कएलनि। एकेटा व्रत केलासँ हुनका पढबामे मोन लागए लगलनि आ किछुए वर्षमे पढि कए काव्य आ अलंकारक ज्ञाता कवि भए गेलाह। अपन अरजल धनसँ सुन्दर वंश मे उत्पन्न एकटा कन्याक संग विवाह कएलनि आ पुत्र-पौत्रादिसँ सम्पन्न भए सभ सम्पत्तिसँ पूर्ण भेलाह। बहुत रास ब्राह्मण कें पढबैत सभ प्रकारक भोग भोगैत सुखी भए विष्णुक अष्टाक्षर मन्त्रक जप करैत, वेदक पाठ करैत अपन दिन बितौलनि आ अन्तमे तेजस्वी लोकनिक जे गति होइत छनि से पओलनि। ओ एहि व्रतक प्रभावसँ ब्राह्मणमे श्रेष्ठ भेलाह।
अपन राज्यसँ बेदखल भेल जे रहथि ओ ब्राह्मणो एहि व्रतक सम्बन्धमे सुनि सभटा मनोरथ पूरा केनिहार एहि व्रत कें भक्ति आ श्रद्धासँ कएलनि।
राजाक मन्त्री सेहो पाँच वर्षमे आपसमे विचार-विमर्श कए ओतहि अएलाह जतए ई राजा रहथि। राजाकें आगाँ कए सभ बलशाली भए गेलाह आ विद्रोही सभकें मारि शत्रुक सेनाकें बैलाए आनो सभकें ताकि ताकि कें उजाड़ि कए अपन राज कें निष्कंटक केलनि आ हुनकहि फेरसँ राजा बनौलनि आ ओहो राजा पहिनहिं जकाँ पालन करए लगलाह। आनो आनो लोक जे व्रत कएलनि सेहो इच्छा भरि पौलनि।
एहि प्रकारें जे सभटा मनोरथ पूरा करए वला ई व्रत करताह हुनक इच्छा भगवान् भास्करक कृपासँ पूरा हेतनि। साक्षात् सूर्य देव सभक पालन करैत छथि। एहि दिव्य कथा कें सुनि विधानपूर्वक व्रत कए कथा कहनिहारकें अपन शक्ति भरि सोना दक्षिणा दी। जे भक्तिभावसँ एहि दिव्य कथा कें सुनैत छथि गंगा आदि सभ तीर्थक स्नानक पुण्य पबैत छथि।
एहि प्रकारें स्कन्दपुराणक ई विवस्वत् षष्ठीक कथा सम्पन्न भेल।।


text:
7 दिसंबर सँ नीतीश कुमार विकास यात्रा पर निकलता। विकास यात्रा केर शुरुआत पूर्वी चंपारण से होयत। एहि यात्रा केर मुख्य उद्देश्य राज्य मे भ' रहल विभिन्न विकास काज आओर योजना सभक समीक्षा करब अछि। एहि दौरान मुख्यमंत्री राज्यक सभ जिला मे एक दिन आम सभा केर आयोजन करता आ गाम सभमे चैल रहल विकास योजना सभक समीक्षा करता।
मुख्यमंत्री नीतीश कुमार एहि यात्रा केर दौरान गाम - गाम केर दौरा आ गामक अधिकारी सभक संग बैसार करी विकास काज सभक समीक्षा केँ निर्णय लेना छथि। 7 दिसंबर सँ शुरू होमै बला विकास यात्रा 18 जनवरी धरी चलत। 7 आ 8 दिसंबर क' मुख्यमंत्री पूर्वी चंपारण आओर पश्चिम चंपारण केर यात्रा पर रहता। 13 सँ 16 दिसंबर के बीच सीतामढ़ी, शिवहर, मुजफ्फरपुर, मधुबनी, दरभंगा, समस्तीपुर आओर वैशाली केँ यात्राक कार्यक्रम अछि। 20 सँ 22 दिसंबर के बीच मुख्यमंत्री बांका, भागलपुर, पूर्णिया, अररिया, किशनगंज आओर कटिहार केर यात्रा पर रहता।
ओहिक बाद बीच मे मुख्यमंत्री पटना म' रहता आ फेर 27 सँ 29 दिसंबर क' मुख्यमंत्री जमुई, शेखपुरा, मुंगेर, लखीसराय आओर नालंदा केर यात्रा पर रहता। 4 सँ 6 जनवरी क' मुख्यमंत्री मधेपुरा, सहरसा, सुपौल, खगड़िया आओर बेगूसराय केर दौरा करता। 10 सँ 13 जनवरी के बीच गोपालगंज, सिवान, छपरा, भोजपुर, बक्सर, कैमूर आओर रोहतास केर यात्रा पर रहता। 16 सँ 18 जनवरी के बीच मुख्यमंत्री नवादा, गया, औरंगाबाद आओर जहानाबाद केर यात्रा पर रहता।
मुख्यमंत्री नीतीश कुमार केँ प्रस्तावित यात्रा विकास काज सभक समीक्षा यात्रा कार्यक्रम केर संबंध मे मंत्रिमंडल सचिवालय विभाग के प्रधान सचिव ब्रजेश मेहरोत्रा सभ संबंधित विभाग, जिलाधिकारी, पुलिस अधीक्षक सभक अलावा प्रमंडलीय आयुक्त, पुलिस महानिरीक्षक, पुलिस उपमहानिरीक्षक, संबंधित आदेश जारी क' देना छथि।
नीतीश कुमार एहि दौरा मे मुख्यमंत्री केँ नाम सँ चैल रहल योजना, यथा सात निश्चय केर अलावा शराबबंदी, बाल विवाह विरोध आओर दहेज उम्मूलन के चलाओल जे रहल प्रयास सभक समीक्षा करता। संगहि मुख्यमंत्री बिहार लोक शिकायत निवारण कानून केर क्रियान्वयन, बिहार लोक सेवा अधिकार कानून केर क्रियान्वयन सभक सेहो समीक्षा करता। नीतीश कुमार योजना सभक समीक्षा के संगे संग चुनाव केर दौरान कायल गेल अप्पन घोषणा के काज सभक सेहो जायजा लेता। सभ जिला मे समीक्षा कार्यक्रम सभक आयोजन जिलाधिकारी द्वारा कायल जायत आओर संबंधित जिला सँ जुड़ल तमाम योजना सभक मुख्यमंत्री समीक्षा करता।


text:
पटना: तीन दिवसीय मैथिली लिटरेचर फेस्टिवल केर पहिल दिन पोथी, साहित्य ओ अनुवाद विषयक विमर्श भेल. मायानंद मिश्र, जीवकांत, महाप्रकाश ओ ज्योत्सना चन्द्रम कें मोन पाडैत शुरू भेल कार्यक्रमक पहिला सत्र केर संचालन अजित आजाद केलनि. एहि सत्र मे भीमनाथ झा, प्रदीप बिहारी, सुभाष चन्द्र यादव, अशोक कुमार मेहता अपन विचार रखलनि. विभूति आनंद द्वारा लिखित शोककाव्य अहाँ नै, ओ दिवस चल गेल केर विमोचन कएल गेल. कार्यक्रम मे समवेत केर कविता संग्रह ड्राइंग रूम मे लाफिंग बुद्धा केर विमोचन सेहो भेल.
छओ सत्रक पहिल दिवसक कार्यक्रम उदघाटन वरिष्ठ मैथिली साहित्यकार गोविन्द झा, रामावतार यादव, राजमोहन झा, महेंद्र नारायण कर्ण, नरेद्र झा केलनि. उदघाटन सत्रक संचालन छात्रानंद सिंह झा केलनि. तेसर सत्र मे सुभाष चन्द्र यादव केर बनैत-बिगडैत कथा संग्रह पर विमर्श विस्तृत विमर्श भेल. सत्रक संचालन तारानंद वियोगी केलनि. भाग लेलनि श्रीनिवास ओ विद्यानंद झा.
सत्र खिस्सा कहे खिसनी मे कंटीर मुखिया, परमेश्वर कापड़ि भाग लेलनि. संचालन शैलेन्द्र आनंद केलनि. एकर बाद आदान-प्रदान सत्र मे अनुवाद पर विमर्श केलनि मेनका मल्लिक, राम नारायण सिंह. संचालन रामानंद झा रमण केलनि. अंतिम सत्र मे कमल मोहन चुन्नू केर संचालनमे सांगीतिक कार्यक्रम भेल. एहिमे राम हिरन दास, गोपेश झा, रिचा झा, रंजना झा, हरिओम शरण आदि भाग लेलनि. कुञ्ज बिहारी उपस्थित नै भ' सकलाह.
कलकत्तासं पहुंचल मैथिली साहित्यकार मिथिलेश कुमार झा केर अनुसार भारी संख्यामे नेपाल सं साहित्यकार आयल छथि. कार्यक्रम समयसं शुरू भेल आ एकर संचालन तत्परतासं भेल. मैथिली कार्यक्रममे एकर परबंधन बेस कठिन छै. व्यवस्थाक संगहि कार्यक्रम रूपरेखा बेस प्रशंसनीय अछि. नव-पुरान मैथिली रचनाकार लोकनिक भीड़ जुटल अछि. ई सभ अत्यंत आह्लादकारी अछि.
मैथिली कार्यकर्ता अमित आनंद कार्यक्रममे उपस्थित भ' नव ऊर्जाक अनुभव क' रहलाह अछि. मिथिमीडियाकें जनओलनि जे जेना पहिल बेर आयोजित भेल अछि, तेना लोकक जुटानी पर्याप्त अछि. विभिन्न ठामसं साहित्यकार लोकनि जुटलाह अछि. ई विशेष अछि एहि कार्यक्रममे. एकठाम एनाक' साहित्यकार लोकनिक जुटानी दुर्लभे सन छल एखन धरि.
सोशल साइट पर फेस्टिवलकें ल' मैथिली प्रेमी लोकनि बेस उत्साहित छथि. फेस्टिवलक चर्चा फेसबुक पर पसरल रहल. विभिन्न तरहक चर्चा, पोस्ट, कमेन्ट बेस भेल. जे भाखा प्रेमी पहुंचल छथि से फेसबुक पर फोटो ओ जनतब शेयर क' रहलाह अछि आ लोक सभ अपना-अपना स्तरसं चर्चा उठबैत देखल गेलाह. एहन सन फेस्टिवलक खगता बताओल गेल आ मैथिलीमे शुरू भेने भाखाक प्रचार-प्रसारमे तेजी अएबाक बात जोर सं उठल.
(रिपोर्ट : मिथिमीडिया ब्यूरो ; फोटो : अमित आनंद)
Tags: हालचाल हालचाल : एहिपार


text:
“विद्यापति मैथिल युवा मंच” द्वारा विनोद नगर दिल्लीमे चौदहम बरखक माँ सरस्वती पूजा महोत्सवक सफल आयोजन कएल गेल. संस्थाक कार्यकर्ता लोकनि उक्त पूजाक आयोजन हेतु दू मास पूर्वहि स’ तन-मन-धनक संग समर्पित आ देल गेल कार्य भारक निष्पादन सम्पूर्ण निष्ठा स’ केलनि अछि. संस्था द्वारा प्रत्येक बर्ख नव-नव प्रयोगक क्रममे एहि बेरुक पूजाक सुअवसर पर नव पीढ़ीक प्रतिभाकें समाजक सोझा अनबाक सचेष्ट प्रयास देखबा में आएल. सांस्कृतिक संध्या कें स्मरणीय बनेबाक उद्देश्य स’ प्रतिभावान छात्र/छात्राकें एहि मंच स’ प्रश्नोत्तरी, चित्रकला,नृत्य ओ संगीत प्रतियोगिताक आयोजन कराओल गेल. एक मास पूर्व स’ छात्र पंजीकरण फॉर्म वितरण होइत रहल अछि आ करीब एक हज्जार स’ बेसी प्रतियोगीक सहभागिता आ हुनक अभिभावकक सहयोग एकर रूपरेखा के आर मजबूती देलनि.
पूजा दिनुक अस्त-व्यस्त समय सारणी के धेआन में राखि पूर्व-चयन प्रक्रियाक क्रममे दिनांक-२४ जनवरी २०१६ क’ प्रश्नोत्तरी प्रतियोगिताक पूर्व चयन ओ दिनांक-३१ जनवरी २०१६ क’ गायन आ नृत्य प्रतियोगिता केर पूर्व चयन कएल गेल आ अंतिम चयनित कुल तीस गोट छात्र/छात्राकें मंच स’ पुरस्कृत कएल गेल.
१३ फरवरी २०१६क’ प्रातःकालीन पूजा आरती स’ प्रारंभ भेल तकरा बाद करीब साढ़े चारि सए छात्र/छात्राक चित्रकला प्रतियोगिता (निर्णायक-वंदना झा,अरविन्द झा,पवन मिश्रा) राखल गेल जाहिमे विषय देल गेल छल महाकवि विद्यापति,गणेश जीक प्रतिमा,माँ सरस्वतीक प्रतिमा,स्वच्छ भारत अभियान, क्लास रूम,दिल्ली मेट्रो आदि. एहि अवसर पर संस्थाक स्मारिका ओ कलेण्डर केर सेहो विमोचन कएल गेल. पूरा दिन भरि चलल कार्यक्रम में प्रश्नोत्तरी प्रतियोगिता (प्रश्नकर्ता मंडल-पशुपतिनाथ झा, वंदना झा, बबीता झा, डॉली झा) आयोजन ओ अतिथि लोकनिक सत्कार पाग,डोपटा,स्मारिका,कैलेंडर ओ स्मृति चिन्ह आदि स’ होइत रहल. पूजा पंडाल में संस्था संचालित डिस्पेंसरी केर सौजन्य स’ निःशुल्क चिकित्सा परामर्श केंद्र, आइ कैम्प,फिजियोथेरेपी,फिजिशियन आदि चिकित्सक आ रंग-बिरंगक पत्र-पत्रिकाक स्टॉल सेहो एकटा मुख्य आकर्षण छल.
संस्था द्वारा मंच स’ सम्मानित अतिथि मनीष सिसोदिया (उप-मुख्यमंत्री,दिल्ली सरकार), संजीव झा (विधायक, बुराड़ी,दिल्ली), सरिता मिश्रा (पत्नी-जीवेश मिश्र,विधायक,जाले-दरभंगा), सुशील सिंह (आप के बिहार प्रदेश प्रभारी), निशिकांत ठाकुर (वरिष्ठ पत्रकार आ सम्पादक, शुक्लपक्ष), पूनम झा आजाद (वरिष्ठ सदस्य दिल्ली प्रदेश भाजपा), डॉ. बी. के.झा (चिकित्सक आ समाजसेवी) , अनिल कुमार झा (पूर्व उद्योग मंत्री, नेपाल सरकार), राजीव झा (जेनरल सेक्रेटरी, नेपाल सद्भावना पार्टी), डॉ. बीरबल झा (प्रबंध निदेशक, ब्रिटिश लिंगुआ), सी.ए. हंसराज चुग, सी.ए. गोपाल केडिया, सी.ए. नितिन कँवर, बी. के. शर्मा, ज्ञान चन्द सिंघल, प्रकाश झा (निदेशक,मैलोरंग), मुकेश झा (रेपर्टरी चीफ,मैलोरंग), शुभ नारायण झा (वरिष्ठ अभिनेता फिल्म एवं रंगमंच) आदि लब्धप्रतिष्ठित लोकनि सम्मानित भेला.
संध्याकालीन पूजा आरती केर पश्चात रमेश मल्लिक एंड म्यूजिकल ग्रुप द्वारा सांस्कृतिक कार्यक्रम केर क्रममे मैथिलीक युवा पीढ़ीक गायक लोकनि अपन प्रस्तुति स’ दर्शककें मंत्रमुग्ध करैत बेस मनोरंजन करौलनि जाहिमे, गायक मदन कुमार झाक स्वर में मैथिली भगवती गीत, राजीव रंजन झा “रॉकस्टार” ओ अमरेश मल्लिक केर जुगलबंदी मे आधुनिक लोक गीत, पुष्पा झा ओ अनुश्री मिश्रा केर जुगलबंदी में झिझिया केर गायन प्रस्तुति आदि खूब थोपड़ी बटोरलनि. बीच-बीच में अतिथि सम्मान ओ नृत्य प्रतियोगिता (निर्णायक-रमण कुमार आ प्रियदर्शिनी पूजा ) आ गायन प्रतियोगिताक (निर्णायक दीपक ठाकुर आ राजीव रंजन झा) प्रतियोगी कें देखबाक/सुनबाक सेहो अवसर भेटल. मंच सञ्चालन मनीष झा “बौआभाइ” केलनि.
विसर्जन दिनुक पूजा आरती उपरान्त उपस्थित मैथिलानी समूह द्वारा समदाउन गाबि भगवतीक विदाइ करैत मूर्ति विसर्जित कएल गेल. पहिल दिनक पूजा स’ ल’ क’ विसर्जन धरि करीब तीन हज्जार स’ बेसी लोकक उपस्थिति रहल आ कार्यक्रम सभ दृष्टिकोण स’ सफल रहल.
आयोजन समितिक सदस्यक रूपमे एस.एन.मिश्रा, पं. नारायण जी झा,पं. हृदय नारायण झा, संजीव कुमार झा,तपन झा,बी.एम.मिश्रा,अशोक झा,मणिन्द्र झा,पशुपतिनाथ झा,संजय झा,आनंद झा,प्रफुल्ल झा,राम राघव चौधरी,सरोज चौधरी,मनीष झा,अरविन्द झा,संतोष चौधरी,रणधीर झा,विजय झा,राम चन्द्र झा,भरत झा,मोनिका सोनी, वंदना झा, कोमल सिंह, बबीता झा,डॉली झा, अजय मिश्रा,उमेश देव,रुद्रेश झा,ललन झा,अवधेश झा,कमल नारायण मिश्र,योगेन्द्र झा,विकास झा,नयन रंजन,प्रमोद झा,पवन मिश्रा,सुनील झा,रमेश मल्लिक,आशीष झा, राकेश झा आदिक मेहनैत एहि सफल आयोजन में मुख्य भूमिका निमाहलक संगहि उपस्थिति मैथिल अभियानी- नीरज पाठक, रमानाथ झा, अखिलेश झा, विमल जी मिश्र, हेमन्त झा, अमरनाथ झा, संतोष राठौर,संजय झा “नागदह”, शरत झा, कमलेश मिश्र, सोनू मिश्र, राहुल राय, विभय कुमार झा, रौशन कुमार झा,सुनील शानू , काशी मिश्र ,मुकेश मिश्र, अमरनाथ मिश्र,मुकुन्द मयंक, अभिनेता-नीलेश दीपक,संतोष झा,अमर जी राय, प्रवीण कुमार सिंटू आओर अन्य बहुत गोटे केर उपस्थिति सेहो बेस आकर्षण रहल.
सहयोगी संस्था- मैथिली लोक रंग (मैलोरंग), एम. एम. प्रोडक्शन टीम (फोटोग्राफी आ वीडियोग्राफी), श्यामा हॉस्पिटल (आइ कैम्प),ब्रिटिश लिंगुआ,मिथिला लोक, मैथिली साहित्य महासभा, मर्यादा मिथिला आदि. कार्पोरेट सपोर्ट- वेल्वोलिन कमिन्स प्राइवेट लिमिटेड. मीडिया पार्टनर- मिथिला मिरर (दिल्ली), मैथिली जिन्दाबाद (विराटनगर,नेपाल),मिथिमीडिया (कोलकाता) आ ई-मिथिला (पटना) आदिक सराहनीय योगदान रहल.


text:
1
अमिताभ बच्चन (Amitabh Bachchan) 2022 मे फेर अपन सुपरहिट क्विज शो ‘कौन बनेगा करोड़पति (Kaun Banega Crorepati)’ सँ टीवीपर एलाह। एहि "कौन बनेगा करोड़पति" केर प्रोमोमे एकटा कंटेस्टेंट अमिताभ बच्चन (Amitabh Bachchan KBC)क सामने हॉट सीटपर बैसल छथि आ बिग बी कंटेस्टेंटसँ सवाल कऽ रहल छथिन। बिग बी कंटेस्टेंटसँ पूछै छथिन- ‘एहिमेमेसँ कोन वस्तुमे जीपीएस केर टेक्नोलॉजी लागल छै?’ एहि संगे बच्चन जी कंटेस्टेंटकेँ चारिटा ऑप्शन दै छथिन ।
अमिताभ बच्चन एहि सवालक जवाब के लिए ऑप्शन दैत छथिन- ‘A) टाइपराइटर, B) टेलीविजन, C) सैटेलाइट, D) 2 हजारक नोट.’ सामने बैसल कंटस्टेंट एहि प्रश्नक जवाबमे D ऑप्शन यानी 2 हजारक नोटकेँ चुनैत छथि। एहिपर बिग बी कहलखिन जे ई जवाब गलत अछि मुदा कंटेस्टेंटकेँ एहिपर विश्वास नै होइत छै । ओ कहै छै ‘अहाँ हमरा संग मजाक (प्रैंक) कऽ रहल छी ने" एहिपर बिग बी कहैत छथिन जे अहाँक उत्तर सचमे गलत अछि । कंटेस्टेंट फेर कहै छनि जे हम न्यूजमे तँ इएह देखने रहियै तँ एहिमे हमर कोन गलती? गलती तँ पत्रकार सभहक छै। अमिताभ बच्चन एहिपर कहैत छथिन-गलती पत्रकारक हेतै मुदा नोकसान तँ अहाँक भेल ने, ओ आगू कहैत छथिन जे फेक खबरिसँ सदिखन बचबाक चाही । ओ कहलखिन- ‘ज्ञान जहाँसँ भेटए बटोरि ली मुदा ओहिसँ पहिने ओकरा चेक कऽ ली जे ई सही छै वा कि नै" । प्रोमो शेयर करैत सोनी टी.भी द्वारा ई लिखल गेल कैप्शन छल- हम सभ एकटा एहन लोककेँ जानै छी जे हमरा अनवैरिफाइड सनसनी खबरि सुनाबैए । ओहन लोककेँ कमेंटमे टैग करू आ हुनकासँ कहू जे- ज्ञान जहाँसँ भेटए बटोरि ली मुदा ओहिसँ पहिने ओकरा चेक कऽ ली जे ई सही छै वा कि नै।
2
उपरमे हम टीवी बला प्रसंग एहि लेल लेलहुँ जे बर्ख 2021 मे प्रकाशित तारानंद झा 'तरुण' जीक कथित गजल संग्रह "घर-घर इजोत रहय" केर भूमिका पढ़बाक लेल भेटल। भेटल तँ पूरा पोथी मुदा हम भूमिके धरि रहब। एहि संग्रहमे कुल दूटा भूमिका छै पहिल गंगेश गुंजन जीक लिखल आ तकर बाद दोसर अपने लेखक द्वारा। तरूणजी अपन भूमिकामे लिखै छथि (पृष्ठ-11)- "ओना गजलक किछु व्याकरण सेहो होइत छैक। जेना किछु विद्वान साहित्य प्रेमीक अभिमत छनि। ताहि सँ हम पूर्णतः अनभिज्ञ रहल छी। विगत कतेको दशक सँ पत्र-पत्रिका मे छिड़ियैल गजल सभ पढ़बाक सुयोग भेटल अछि, वैह हमर लिखल गजलक आधार रहल अछि। तैं जँ गजलक व्याकरणक अनुरूप ई गजल सभ अनफिट हो तँ ताहि लेल क्षमा चाहब"
तरुणजीक लिखलसँ ई स्पष्ट अछि जे ओ पत्र-पत्रिकामे प्रकाशित गजल पढ़ि एहन लिखलनि। आ तँइ अमिताभ बच्चनकेँ कहए पड़ैत छनि- ज्ञान जहाँसँ भेटए बटोरि ली मुदा ओहिसँ पहिने ओकरा चेक कऽ ली जे ई सही छै वा कि नै"। आ ताहिमे तरुणजी फेल भऽ गेल छथि आ एहि उम्रमे जा कऽ सभ मेहनति नोकसान भऽ गेलनि। । ओना हम तँ कहब जे तरुणजी सहीसँ कोनो पत्रिका नै पढ़ने हेता कारण जँ पढ़ने रहितथि तँ हुनका जीवन झा, कविवर सीताराम झा, मधुपजी आदिक गजल भेटल रहितनि आ हुनका गजलक व्याकरणसँ परिचय सेहो भेल रहितनि। आश्चर्य जे तरुणजी "भारती मंडन" सन पत्रिकासँ जुड़ल छथि आ ओ अध्य्यन करबामे पछुआएल रहै छथि।
गंगेश गुंजनजी अपन भूमिकामे गाएले गीत गेने छथि ओहिमे कोनो नव बात नै छै। बस हमरा हुनकासँ एकटा बात पुछबाक अछि जे जीवन झा, कविवर सीताराम झा, मधुपजी आदि सभ गजलक व्याकरणपर गजल लिखने छथि तइ हिसाबे ओहो सभ आधुनिक गजल पंडित कहेता कि नै कहेता (देखू पृष्ठ-8)।
कुल मिला कऽ "घर-घर इजोत रहय" नामक पोथीमे जे रचना सभ अछि से गजल नै अछि, कारण ओहिमे बहर-काफिया आदि जे गजलक अनिवार्य तत्व छै तकर पालन नहि भेल छै। ओ रचना सभ कविता, गीत आ कि आन किछु भऽ सकैए मुदा गजल नै अछि। जिनका ई बुझाइत होइन जे एहिमे बहर छै ओ बहरक निर्धारण मात्रा सहित कऽ देथि।
3
मनोज शाण्डिल्य केर कथित गजल संग्रह "बाजब बदलि रहल छै" केर भूमिकाक अंश देखल जाए-- "हमरा लेल गजलमे मुख्यतः दूटा तत्व आवश्यक अछि, जकर हम यथासंभव अनुपालन करैत छी। प्रथम अछि, गजलक पारम्परिक शिल्पक आधारपर, मतला, बहर, रदीफ आ काफियाक अनुपालन। एतय दूटा बिन्दुपर हम छूट लैत छी- पहिल ई जे, हम मकतामे तखल्लुसक प्रयोग नहिए जकाँ करैत छी आ दोसर ई जे हम बहरक अनुपालन अंकगणितीय पद्धतिक बजाए स्वरक आधारपर करैत छी। से एहि कारणे जे हम मानैत छी जे तखल्लुसक प्रयोग कयने गजलमे कोनो गुणात्मक वृद्धि नहि होइत छै आ जहाँ धरि बहरक सवाल छैक तँ मात्रा-गणनाक उद्देश्य इहो होइत छैक जे उच्चारणमे संतुलन बनल रहै, जकर अनुपालन हम स्वरक आधारपर करिते छी। दोसर आवश्यक तत्व जे हमरा लेल अछि से अछि कथ्य। एहि मामिलामे हम हिन्दीक कालजयी गजलकार दुष्यंत कुमारक 'स्कूल'क अनुगामी छी", (पृष्ठ-9)
एहि अंशमे सभ भ्रमे-भ्रम अछि मुदा दू टा नमहर भ्रमपर हम बात करब। पहिल भूमिकामे जे बहरक अनुपालन स्वरक आधारपर करबाक बात भेल छै से आखिर की छै? कोन छंद, कोन बहर, कोन एहन मीटर छै जे कि स्वरक निश्चित आधारपर नै छै। सभ छै जे मात्रिक छंदमे दोहेकेँ लिअ तँ 13-11 केर अलावे ओहिमे आरो नियमक पालन करए पड़ैत छै। तँइ जे कियो ई कहथि जे हम स्वरक आधारपर गजल लिखैत छी तँ सीधे बूझि लिअ जे ओ सुविधावादी छथि आ अपना हिसाबें बाजि रहल छथि कारण जखन कोनो निश्चित स्वरपर रचना हेतै तँ ओ छंदोबद्ध हेतै जेना अनुष्टुप, दोहा, सवैया, गजल आदि। मुदा जँ अनिश्चित स्वरक आधारपर रचना हेतै तँ ओ आधुनिक कविता, गीत आदि हेतै। एहि भूमिकाक सभसँ आपत्तिजनक बात ई जे लेखक अपन कमजोरी नुकेबाक लेल दुष्यंत कुमार केर नाम लऽ लेलाह। दुष्यंत कुमार हिंदी गजलमे कथ्य केर परिवर्तन केलाह मुदा बहरक संगे। जी हाँ, अंकगणीतीय बहरक पालन करैत। हम अनेक ठाम उदाहरण देने छी वएह उदाहरण सभ एहू ठाम दऽ रहल छी-
हो गई है / पीर पर्वत /-सी पिघलनी / चाहिए,
इस हिमालय / से कोई गं / गा निकलनी / चाहिए
एहि गजल बहर अछि 2122 / 2122 / 2122 / 212 आब अहाँ सभ ऐ गजलकेँ उपरा कऽ जाँचि सकैत छी ।
मत कहो आकाश में कुहरा घना है
यह किसी की व्यक्तिगत आलोचना है
एहि गजल बहर अछि 2122 / 2122 / 2122 आब अहाँ सभ ऐ गजलकेँ उपरा कऽ जाँचि सकैत छी।
एकर अतिरिक्त दुष्यंत कुमारक आनो गजलकेँ अहाँ सभ अपने जाँचि सकैत छी। मैथिलक स्वाभाव होइत छै जे जखन एकटा सबूत भेटि जाइत छै तखन ओ दोसर नाम लऽ लेत तँइ हमरा बूझल अछि जे मनोज शाण्डिल्य केर भविष्यक पोथी सभमे अदम गोंडवी आ कि आनो नाम लीखल भेटत तँइ हम अही ठाम अदम गोंडवीक दू टा गजल आ ओकर बहर देखा रहल छी-
ग़ज़ल को ले चलो अब गाँव के दिलकश नज़ारों में
मुसल्सल फ़न का दम घुटता है इन अदबी इदारों में
एहि गजल बहर अछि 1222 / 1222 / 1222 / 1222 आब अहाँ सभ ऐ गजलकेँ उपरा कऽ जाँचि सकैत छी।
भूख के एहसास को शेरो-सुख़न तक ले चलो
या अदब को मुफ़लिसों की अंजुमन तक ले चलो
एहि गजल बहर अछि 2122 / 2122 / 2122 / 212 आब अहाँ सभ ऐ गजलकेँ उपरा कऽ जाँचि सकैत छी।
कुल मिला कऽ देखी तँ मनोज शाण्डिल्य अपन कमजोरीकेँ दुष्यंत कुमारपर आरोपित कऽ भ्रम पसारने छथि। पाठककेँ तय करबाक छनि जे एहन भ्रमित लेखक केर रचना संगे की करबाक चाही। कुल मिला कऽ एक बेर फेर हम कही जे "बाजब बदलि रहल छै" नामक पोथीमे जे रचना सभ अछि से गजल नै अछि कारण एहिमे बहरक पालन नै अछि। ओ रचना सभ कविता, गीत आ कि आन किछु भऽ सकैए मुदा गजल नै अछि।
4
"नब युद्धक ओरिआन" ई पोथी छनि प्रेमचंद पंकजकेँ। एहिमे संकलित रचना सभकेँ हमरा "कथित गजल" कहबामे सेहो लाज होइत अछि। एहि पोथीक भूमिका लेखक छथि कमलमोहन चुन्नू। चुन्नूजीक कथित गजल संग्रहक आलोचना हम कऽ चुकल छी आ जे पढ़ने हेताह से बुझिते हेताह जे चुन्नूजीक लिखल भूमिका बला पोथीक रचनाक स्तर केहन हेतै खास कऽ जखन कि ओकरा जखन गजल कहल गेल हो। कुल मिला कऽ बुझिए गेल हेबै जे अहू पोथीक रचना सभ गजल नै अछि।
5
"टाँगल मोलायम रौद" ई कथित गजल संग्रह छनि रामेश्वर निशांत जीक। एहि पोथीमे कुल दू टा भूमिका अछि पहिल रामलोचन ठाकुरजीक आ दोसर निशांतजीक अपने। संगहि-संग शारदा सिन्हाजीक आशीर्वचन सेहो छैक पोथीक पछिला कभर पेजपर। रामलोचनजी अपन भूमिकामे लिखै छथि जे " मतला, काफिया, बहर आदि एकर बाधा नहि होइत छैक" (पृष्ठ-6), रामलोचन जी गजल विधाक नहि छलाह तइयो एहन बात साहसपूर्वक लीखि सकैत छलाह। रामेश्वरजी अपन भूमिकामे लिखै छथि जे ".. तैं बहर (छंद)क दृष्टिएँ जटिल रहितो कोनो भाषामे लिखल गजल श्रेष्ठ आ सुंदर भ' जाइछ", (पृष्ठ-9), आ ई बात सही छै मुदा दुख अतबे जे रामेश्वर जीक कथित गजल सभमे बहरक कोनो ठोस प्रमाण नहि भेटल। यत्र-कुत्र बहरे मीरक प्रवाह सन बुझना जाइत छै मुदा ओहो कोनो सायास रूपमे नहि छै। संभवतः आने जकाँ निशांतजी इएह बूझै छथि जे जेहन पाँति लिखा गेलै सएह बहर (छंद) भऽ गेलै ।
कुल मिला कऽ अहू पोथीक रचना सभ गजल नहि अछि कारण एहिमे बहरक पालन नै अछि। मुदा हमरा ई मानबामे कोनो संकोच नहि जे एहि संग्रह रचना सभमे काफिया ओ रदीफ नीक जकाँ निर्वाह कएल गेल छै (किछु अपवाद छोड़ि)। तँइ हमरा नजरिमे मैथिलीमे कथित गजलक जे शृंखला छै ताहिमे ई पोथी अछि। सुधांशु शेखर चौधरी, बाबा बैद्यनाथ, अरविन्द ठाकुर एवं बैकुंठ झा बाद ई पाँचम एहन लोक छथि जिनकर रचना कम्मे मेहनतिसँ गजल बनि सकैए। जँ हमर बात निशांतजी लग कहियो पहुँचनि तँ जरूर ओ एहि बातपर गौर करथि ।
एहि पोथीमे शारदा सिन्हाजीक आशीर्वचन की मानि कऽ लेल गेल छै से नहि पता। जँ संगीतक कोनो पोथीपर शारदाजीक वचन रहितनि तँ ओ मानबाक बाध्यता हमरा रहैत मुदा एहन नै छै जे शारदा सिन्हाजीक लिखलासँ कोनो रचना गजलमे बदलि जेतै। कुल मिला कऽ देखी तँ रामेश्वरजीक रचना गजल तँ नहि छनि मुदा गजलसँ बेसी दूरो नहि छनि ।
6
"सजना सिनेहिया" केर लेखक छथि सतीश साजन । एहि पोथीमे गीत बेसी अछि आ एहन रचना जकरा गजल कहल गेल छै से कम। ओना ई सभ गजल छैहो नै। एहि पोथीमे कुल दू टा भूमिका अछि पहिल अजित आजाद आ दोसर लेखक केर अपने । स्वभावतः जखन भूमिका लेखक अजित आजाद छथि ओ उपन्यासोकेँ गजल कहि सकैत छथि, कोनो भारी बात नै । ई स्पष्ट अछि जे एहि पोथीमे गजल विधाक कोनो रचना नै अछि ।
7
"स्वेद-राग" ई कथित गजल संग्रह धीरेन्द्र प्रेमर्षिजीक संपादनमे प्रकाशित भेल छनि। एहि पोथीमे नेपालक युवा सभहक रचना सभ गजलक नामसँ आएल अछि। एहि युवा सभमेसँ किछु युवा मेहनती भऽ सकै छलाह मुदा ओ सभ प्रेमर्षिजीक पसारल भ्रममे फँसल छथि। आइ हम कि कियो युवा सभकेँ ई कहि उत्साहित कऽ सकैत छी जे चलू काल्हि भेने ई सभ मेहनति करता। मुदा अपन कमजोरी नुकेबाक अछि तँइ युवो सभ मेहनति नै करथि एहन बात सोचब साहित्य संगे छल हेतै। युवा सभकेँ मेहनति करबाक चाही मुदा एहि संग्रहमे प्रेमर्षिजी अपन भ्रम, अपन कमजोरीकेँ नेपालक युवा लेखकपर लादि देने छथि आ उम्मेद करै छथि जे युवाक कमजोरी बहन्ने हम सुरक्षित बचि जाएब। हिनक किछु भ्रम, कमजोरी आ कुंठा हिनके लिखल भूमिकामे भेटैए। पृष्ठ- 13 पर प्रेमर्षिजी लिखै छथि- "तथापि प्रश्न उठैत अछि जे जकरा हम गजल कहि रहल छियैक वा जे रचना सभ एहिमे सङ्ग्रहित अछि से की गजले छियैक? जँ आइसँ डेढ़ दशक पहिने ई प्रश्न अबैत तँ एक नजरि देखितहिँ केओ कहि, दितए-बिल्कुल, ई गजले छियैक। मुदा पछिला समय बगय-बानि आ आन्तरिक गुणवत्तापर मात्र नहि भऽ गजलक गणितपर सेहो किछु काज होबऽ लागल छैक । आ जखन गणितीय सूत्रसभक खाँचपर कोनो रचना दुरुस्त नहि बैसैत छैक तँ ओकरा गजल कहबासँ परहेज कएनिहार एकटा जमात सेहो सक्रिय अछि सम्प्रति। ओहि जमातक विचार आ अभियानक सेहो सम्मान करैत छी हम। हमर धारणा अछि जे सूत्रबद्ध काजक अभ्यास कालान्तरमे विशेष गतिशीलताक मार्ग सेहो प्राप्त करत ।
कोनो फसलक बीज कतहुसँ आएल हुअए, जाहि जमीनमे ओकरा बुनल गेल छैक ओहि माटिक उर्वराशक्ति एवं रौद-बसात ओकरा जाहि रूपें जनमऽ, पनपऽ आ फौदाएमे प्रभाव पाड़ैत छैक से ओहि फसलक गुण होइत छैक। ई प्राकृतिक नियम छियैक। मैथिली भाषाक स्वरूप, सुगन्ध आ सौष्ठव गजलकेँ कोन रूपें अंगेजने अछि आ समय-क्रममे होइत रहल बाउग किंवा रोपनीसँ हरिआइत गजल-वृक्षमे कोन तरहक फल लागल अछि; उएह मैथिली गजलक सुच्चा सुआद आ स्वरूप भऽ सकैत छैक। आइ जँ पं. जीवन झा सदृश प्रारम्भिक गजलकारलोकनि अपन मानसक माटिमे सानिकऽ मैथिलीक चाँचरमे गजलक बाउग नहि कएने रहितथि तँ जानि नहि सोमदेव, सियाराम झा 'सरस', कलानन्द भट्ट, रवीन्द्रनाथ ठाकुर, डॉ. राजेन्द्र विमल, डॉ. तारानन्द वियोगी, फजलुर्रहमान हाशमी, डॉ. रामचैतन्य धीरज, जगदीशचन्द्र ठाकुर 'अनिल', डॉ. धीरेन्द्र धीर, धीरेन्द्र धीरज, जनार्दन ललन, डॉ. देवशङ्कर नवीन, रामभरोस कापडि 'भ्रमर', डॉ. विभूति आनन्द, डॉ. रामदेव झा, बाबा वैद्यनाथ, डॉ. शेफालिका वर्मा, डॉ. कमलमोहन चुन्नू, डॉ. नरेन्द्र, रोशन जनकपुरी, अजित आजाद, जियाउर्रहमान जाफरी, अशोक दत्त सदृश रचनाकारलोकनि गजल नामसँ किछु लिखबाक साहस करितथि वा नहि! जँ उल्लिखित साहित्यकारसभक अतिरिक्तो सैकड़ो रचनाधर्मी गजलमे कलम नहि भँजैत रहितथि तँ राजीवरञ्जन मिश्र, नवलश्री पङ्कज, दीपनारायण विद्यार्थी, आशिष अनचिन्हार, मैथिल प्रशान्त, प्रदीप पृष्प, अमित मिश्र, कुन्दनकुमार कर्ण, बालमुकुन्द, अभिलाष ठाकुर, सुमित मिश्र आदिसन रचनाकार जानि नहि गजल अध्ययन-लेखनदिस प्रवृत भऽ पबितथि वा नहि ।"
हुनकर एहि भूमिकाक शुरुआतमे एहन जमात केर चर्चा करै छथि जे बिना नियम रचनाकेँ गजल कहबासँ परहेज करैए मुदा प्रेमर्षिजीमे एतेक साहस किएक ने छनि जे ओ बिना नाम लिखने चर्चा करै छथि। साहित्यमे छथि तँ एकौ पौआ साहस रहबाक चाही प्रेमर्षिजी लग। भूमिकाक दोसर भागमे प्रेमर्षिजी गजलक इतिहासकेँ गलत करबाक कुत्सित प्रयास केलाह अछि। एहि प्रसंगमे मैथिली गजलक काज सेहो सार्वजनिक अछि आ प्रमर्षिजीक कथन सेहो हम देलहुँ। पाठक तय कऽ लेताह।
एकर अतिरिक्त अही भूमिकामे प्रेमर्षिजी लिखै छथि (पृष्ठ-14)- "मुदा ओकरा (रचनाकेँ) खारिज करबाक करबाक अधिकार वा सामर्थ्य ककरो नहि रहैत छैक।" एहि कथनक की मतलब छै से हमरा नहि बुझाएल। रचनाकेँ कियो खारिज कइए ने सकैए मुदा कोनो रचनाकेँ लेखक जबरदस्ती लेबल लगा कऽ परसबाक प्रयास करै छथि तँ ओहि लेबलकेँ खारिज करबाक अधिकार समीक्षक-आलोचककेँ जरूर देल गेल छै समाज द्वारा। आ तँइ ई कहबामे कोनो संकोच नै जे एहि पोथीक रचना गजलक मापदंडपर नै अछि।
छोट कालखंड लेल प्रेमर्षिजी निमाहि लेताह मुदा भविष्यमे जखन मेहनती युवा सभहक फौज रहतै तखन हुनकर काजक नामोनिशान नहि बचतनि ।
8
"विश्वग्रामक बलिवेदीपर" ई कथित गजल संग्रह छनि अजित आजाद केर। एहि पोथीमे कोनो भूमिका नै अछि। आन लोकक कथित गजलपर लीखए बला, संग्रहमे भूमिका लीखए बला अजितजी अपन संग्रहमे कोनो भूमिका किए ने देलाह से बात जँ गजलक नामपर किछुओ लीखि देबए बला लोक सभ बूझि जाए तँ आधा समस्या ओहीठाम खत्म भऽ जेतै। एहि संग्रह रचना सभ सेहो गजल नै अछि ।
9
हम पहिनेहो कहने छी जे व्यक्तिगत तौरपर हमरा कोनो आजाद कि बरबाद रचनासँ दिक्कत नै अछि। एकटा पाठक तौरपर हम ओकरो सभकेँ पढ़ैत छी। हमरा दिक्कत तखन होइए जखन कि कोनो विधाक नामपर भ्रम पसारल जाइत छै। अपन कमजोरीकेँ नुकेबाक लेल विधाक नियम संगे मजाक कएल जाइत छै। उपरमे जतेक पोथी जतेक लेखक केर नाम हम गनेलहुँ से सभ अपन कमजोरी नुकेबाक लेल भ्रम पसारने छथि। आब पचास-सए रचना छै तँ कोने ने कोनो रचना कथ्य हिसाबें नीक हेबे करतै, किछु पाँति नीक लगबे करतै मुदा तकर नाम गजले टा किएक? कविता राखि लिअ नाम जखन नियम केर पालन करिते नै छी तखन ओ गजल कोना? नमहर-नमहर भूमिका लिखल जाइए मुदा जँ एकौ पाँति ओहिमे अपन कमजोरीक बारेमे लीखि देल जाए तँ एहन थोड़े छै जे कोनो पाठक कि कोनो आलोचक लेखककेँ फाँसी लगा देतै। मुदा जँ ई सभ अहिना भ्रम पसारैत रहता तँ कोनो ने कोनो आलोचक हिनका सभकेँ नपैत रहत, आ अहिना बेकार कहैत रहत। लेखक अपन कमजोरीकेँ सार्वजनिक करैत रचना लीखथि ई बेसी इमानदार ओ साहसी काज हेतै ।
गजल नियम यदि सभ लेल छै तँ ओकर छूट सेहो सभ लेल छै। मुदा छूटक उपयोग वएह कऽ सकैए जे कि अनुशासित होथि। बाँकी आलसी लोक लेल छूट की आ नियम की?


text:
आउ किछु चर्चा करी विश्वसनीयता निर्माण आ नोक्सान ऊपर
हाई स्कूल केर कक्षा १०वीं मे गामक आरो कतेको छात्रक संग एक राजकुमार बाबू सेहो छलाह। सुखी-सम्पन्न परिवारक बच्चा, हुनका स्कूल अयबा-जयबा लेल एकटा साइकिल कीनि देल गेल छलन्हि। आर बच्चा सभक परिवार ततेक सुखितगर-सुभितगर नहि छल – आर केकरो पास साइकिल नहि छलैक। राजकुमार बाबू साइकिल सँ आबथि-जाइथ, हुनकर रस्ता होइत छलन्हि पक्की सड़क आर दोसर बच्चा सब खेतक आड़ि-धूर धय स्कूल आबय-जाइ छल। राजकुमार बाबू केँ साइकिल सँ जेबा काल कहियो-कहियो अपन कक्षामित्र सभ केँ संग अनबाक इच्छा जागि जाइत छलन्हि आर ओ कोनो न कोनो बहन्ने कनेक दूर खेते-खेत होइत जाइत मित्र सभ केँ आवाज लगबैथ त लोक दौड़िकय आबि जायल करय, कहीं राजकुमार बाबू कोनो आफद मे फँसि गेला अछि से हुनका जाय केँ देखल जाय, सहयोग कयल जाय। एहि तरहें लोक सब जखन नजदीक जाइत छल त ओ कहि देल करथिन जे समस्या दूर भऽ गेल, आब पक्किये सड़क धेने चलय चलू अहुँ सब। लोको सब आब ओतय सँ कि घुरिकय आड़ि-धूर धरैत लौटितय, ओहो सब राजकुमार बाबूक संग सड़के-सड़क घर घुरल करय। मुदा धीरे-धीरे राजकुमार बाबूक वजन हल्लूक होइत चलि गेलनि। ओ एक दिन एहेन अवस्था मे पहुँचि गेलाह जे साइकिल केर चेन्ह मे पैजामा फँसि गेलनि आ ताहि दिन कतबू चिचियेला जे दौड़य जाउ यौ दोस सब, कनी पैजामा चेन्ह सँ निकालि दिअ… सब हुनकर बात केँ हल्का मे लेलक आ घुरियोकय कियो नहि तकलकनि। अन्त मे लेनेधेने खसि पड़लाह, अपने तर साइकिल ऊपर आ चिचियाइत-कनैत रहि गेलाह ता धरि जा धरि कियो बटोही ओहि देने जाइत हुनका सहयोग कय चेन्ह मे सँ पायजामा निकालि साइकिल उठाकय समस्या सँ आजाद नहि कयलकनि।
अंग्रेजी मे कहल जाइत छैक ‘क्रेडिबिलिटी’। Credibility comprises the objective and subjective components of the believability of a source or message. राजकुमार बाबू सँ जखन लोक तंग आबि गेल तखन हुनकर क्रेडिबिलिटी खत्म भऽ गेल छलन्हि, आर जाहि दिन यथार्थ मे लोकक सहयोग चाहैत छलन्हि त हुनकर समस्या केँ लोक विश्वास नहि कय अपन-अपन काज मे लागल रहल। महान दार्शनिक अरस्तु वाकपटुता केँ विभिन्न परिस्थिति अनुसार लोक केँ अपन बात मानबाक लेल वर्णन कयलनि। मनेबाक तीन विधि केर वर्णन कयलनि – Ethos (the source’s credibility), Pathos (the emotional or motivational appeals), आर Logos (the logic used to support a claim), एहि तीन विन्दु अनुसार केकरो ऊपर (कोनो बात-विषय-विचार ऊपर) लोक बुझबाक काज करैत अछि। अरस्तु केर मुताबिक “Ethos” वक्ताक चरित्र केँ प्रस्तुत करैत अछि। वक्ता हमेशा विश्वसनीय होयबाक यत्न करैत अछि। ‘दर्शक-श्रोता मे वक्तव्य प्रति विश्वास लेल प्रेरणा’ हरेक वक्ता-प्रस्तोताक भावना मे निहित रहैत छैक। तहिना विश्वसनीयता लेल दुइ गोट आधारविन्दु – भरोसा आ विज्ञता जाहि मे उद्देश्य आ विषय निहित रहैत छैक। कोन व्यक्ति (वक्ता) द्वारा केहेन उद्देश्य सँ कोन विषय पर वक्तव्य (घोषणा) आदि राखल जा रहल अछि – एहि सब विन्दु पर उपयुक्त विचार कयलाक बादे संसार मे ‘विश्वसनीयता’ केर निर्माण होइत अछि।
अहाँ (कर्त्तापुरुष) एहि बात सँ अवगत छी जे निर्माण कार्य करब बहुत कठिन छैक मुदा विनाश (तोड़फोड़) करब तुलनात्मक रूप मे आसान छैक। एकटा मकान निर्माण लेल ईंटा, बालू, सिमेन्ट, लोहा, गिट्टी, खिड़की, चौखटि, आदि अनेकन वस्तुक आवश्यकता पड़ैत छैक, फेर मिस्त्री आ रेजा सभक उपयोग सँ जोड़ाई, प्लास्टर, रंग, पेन्ट आदि कयलाक बाद मकान निर्माण पूरा होइत छैक। मुदा मकान तोड़य मे कतेक समय लागत? आइ-काल्हि त तीव्रगतिक संसार, बुलडोजर लगाउ आ क्षण भरि मे ध्वस्त…. डाइनामाइट सँ त बड़का-बड़का इमारत केँ ध्वस्त कय देल जाइत छैक। कहबाक तात्पर्य यैह अछि जे विश्वसनीय बननाय कठिन छैक, विश्वसनीयता केँ गमेनाइ त क्षण भरि केर काज होइत छैक। राजकुमार बाबूक उदाहरण एकटा प्रतिनिधि मात्र भेल। हम-अहाँ जाहि तरहें अपन नाम आ प्रतिष्ठा लेल आजीवन संघर्ष कय केँ एकटा विश्वास निर्माण करैत छी से क्षणहि भरि मे ध्वस्त कय दैत छियैक अपन गोटेक गतिविधि आ क्रियाकलाप सँ। एहि सँ बचनाय बहुत जरूरी छैक। ध्वस्त करबाके रहैत अछि त फेर निर्माण लेल बेहाली कियैक!
आजुक समाज मे मनुष्यक विश्वास केँ सब सँ जल्दी ध्वस्त करैत छैक ओकरा भीतर रहल दम्भ, अभिमान आ झूठक भान। ई सब डाइनामाइट जेकाँ केकरो बनल-बनायल विश्वासक मकान केँ खट् आवाज मे फिनिश कय दैछ। विवेकशील मानव केँ एहि तरहें अपन विश्वसनीयता केँ सब सँ पैघ आ अनमोल सम्पत्ति बुझि एकर प्रवर्धन आ विकास लेल सोचबाक चाही। अस्तु!
हरिः हरः!!


text:
स्वाध्याय
– प्रवीण नारायण चौधरी
रामचरितमानस मोती
१. श्री रामजी हमर बिगड़ल अवस्था सब तरहें सुधारि देता, जिनकर कृपा कृपा करय सँ अघाइत नहि अछि। हुनक सन उत्तम स्वामी और हमरा जेहेन खराब सेवक! तैयो ओ दयानिधि हमरा दिश ताकिकय हमर पालन कयलनि अछि। लोक और वेद मे सेहो बढियां स्वामी (मालिक) केर यैह रीति प्रसिद्ध अछि जे ओ विनय सुनिते देरी प्रेम केँ बुझि गेल करैत छथि।
२. अमीर-गरीब, गँवार-नगर निवासी, पण्डित-मूर्ख, बदनाम-यशस्वी, सुकवि-कुकवि, सब नर-नारी अपन-अपन बुद्धि अनुसार राजाक सराहना करैत छथि और साधु, बुद्धिमान, सुशील, ईश्वर केर अंश सँ उत्पन्न कृपालु राजा – सभक सुनिकय और हुनका सभक वाणी, भक्ति, विनय और चाइल केँ चिन्हिकय सुन्दर मधुर वाणी सँ सभक यथायोग्य सम्मान करैत छथि। ई स्वभाव त संसारी राजा लोकनिक छन्हि, कोसलनाथ श्री रामचन्द्रजी तँ चतुरशिरोमणि छथि।
३. श्री रामजी तँ विशुद्ध प्रेमहि सँ रीझैत छथि, मुदा जग भरि मे हमरा सँ बढिकय मूर्ख और मलिन बुद्धि दोसर के होयत? तथापि कृपालु श्री रामचन्द्रजी हमरो समान दुष्ट सेवक केर प्रीति और रुचि केँ अवश्य रखता, जे स्वयं पत्थर केँ जहाज और बानर-भालु सब केँ बुद्धिमान मंत्री बना लेलनि।
४. सब कियो हमरा श्री रामजीक सेवक कहैत अछि आर हमहुँ बिना लाज-संकोच केँ सैह कहाइत छी, कहनिहारक कोनो विरोध नहि करैत छी, कृपालु श्री रामजी एहि निन्दा केँ सहैत छथि जे श्री सीतानाथजी जेहेन स्वामीक तुलसीदास सन सेवक अछि। ई हमर बहुत बड़का ढिठपना आ दोष थिक, हमर पाप केँ सुनिकय नरक सेहो नाक सिकोड़ि लेलक अर्थात् नरकहु मे हमरा लेल ठौर नहि अछि। ई सोचिकय हमरा अपनहि कल्पित भय सँ भय भऽ रहल अछि, लेकिन भगवान श्री रामचन्द्रजी तँ स्वप्नहु मे हमर एहि ढिठाई और दोष पर ध्यान नहि देलनि।
५. हमर प्रभु श्री रामचन्द्रजी तँ ई बात सुनिकय, देखिकर और अपनहि सुचित्त रूपी चक्षु सँ निरीक्षण कय केँ हमर भक्ति और बुद्धिक उलटा सराहने कयलनि, कियैक तऽ कहय मे भले बिगड़ि जाय – माने जे हम अपना केँ भगवानक सेवक कहैत-कहाइत रही, धरि हृदय मे भलापना होबाके टा चाही। हृदय मे त अपना केँ उनका सेवक बनय योग्य नहि मानिकय पापी और दीने मानैत छी से भलापना थिक।
६. श्री रामचन्द्रजी सेहो दास लोकनिक हृदय केर अवस्था बुझिकय रीझ गेल करैत छथि। प्रभुक चित्त मे अपन भक्त केर भेल भूल-चूक याद नहि रहैत अछि, ओ ताहि सब केँ बिसरि गेल करैत छथि आर हुनकर हृदय केँ नेकी (नीक कार्य) बेर-बेर याद करैत रहैत छन्हि।
७. जाहि पापक कारण ओ बालि केँ व्याध जेकाँ मारने रहथि वैह कुचाइल फेर सुग्रीवहु चलने छलाह। ओहने करनी विभीषणक सेहो भेलनि, मुदा श्री रामचन्द्रजी सपनहुँ मे ताहि बात सभ पर अपन मन मे कनिको विचार नहि कयलनि। उलटे भरतजी सँ भेंट करबाक समय श्री रघुनाथजी हुनका सभक सम्मान कयलनि आ राजसभा मे सेहो हुनका लोकनिक गुणहि केर बखान कयलनि।
८. प्रभु श्री रामचन्द्रजी तँ गाछक नीचाँ आर बानर सब डार्हिपर! अर्थात कतय मर्यादा पुरुषोत्तम सच्चिदानन्दघन परमात्मा श्री रामजी और कतय गाछक डार्हि-ठार्हिपर कूदयवला बानर! लेकिन एहनो बानर सब केँ ओ अपनहि समान बना लेलनि।
९. तुलसीदासजी कहैत छथि जे श्री रामचन्द्रजी समान शीलनिधान स्वामी कतहु नहि छथि। हे श्री रामजी! अहाँक नेकी सँ सभक भलाई छैक, यानि अहाँक कल्याणमय स्वभाव सभक कल्याण करयवला छैक, जँ ई बात सच अछि त तुलसीदास केर सदिखन कल्याणहि टा हेतैक।
१०. एहि तरहें अपन गुण-दोष सब कहिकय आर सब केँ फेर सँ सिर नमाकय हम श्री रघुनाथजी केर निर्मल यश वर्णन करैत छी जे सुनला सँ कलियुगक पाप नष्ट भ’ जाइत अछि।
११. मुनि याज्ञवल्क्यजी जे सुहाओन कथा मुनिश्रेष्ठ भरद्वाजजी केँ सुनेने रहथि, वैह संवाद केँ हम बखान करैत कहब, सब सज्जन सुखक अनुभव करैत से सुनता।
१२. शिवजी द्वारा पहिने ई सुहाओन चरित्र केर रचना भेल, फेर कृपा कय केँ ओ पार्वतीजी केँ सुनेलनि। वैह चरित्र शिवजी द्वारा काकभुशुण्डिजी केँ रामभक्त और अधिकारी बुझिकय देल गेल। ओ काकभुशुण्डिजी सँ फेर याज्ञवल्क्यजी प्राप्त कयलनि आ ओ फेर ओहि कथा केँ भरद्वाजजी केँ गाबिकय सुनेलनि।
१३. ओ दुनू वक्ता और श्रोता (याज्ञवल्क्य और भरद्वाज) समान शील रखनिहार तथा समदर्शी छथि और श्री हरि केर लीला केँ जनैत छथि। ओ सब अपनहि ज्ञान सँ तीनू काल केर बात केँ हथेली पर राखल गेल आँवला जेकाँ प्रत्यक्ष जनैत छथि। आरो जे सुजान भगवान केर लीला सभक रहस्य जननिहार हरि भक्त छथि ओ एहि चरित्र केँ नाना प्रकार सँ कहैत, सुनैत और बुझैत छथि।
१४. फेर यैह कथा हम वाराह क्षेत्र मे अपन गुरुजी सेँ सुनलहुँ, मुदा ताहि समय हम लड़कपन केर कारण बहुत अबुझ रही, ताहि सँ तेना भऽ कय नीक जेकाँ नहि बुझि सकल छलहुँ। श्री रामजीक गूढ़ कथा के वक्ता (कहनिहार) और श्रोता (सुननिहार) दुनू ज्ञान केर खजाना (पूरे ज्ञानी) होइत छथि। हम कलियुग केर पाप सँ ग्रसित भेल महामूढ़ जड़ जीव भला ओकरा केना बुझि सकैत छलहुँ? तैयो गुरुजी जखन बेर-बेर कथा कहलनि, तखन अपन बुद्धि मुताबिक किछु किछु बुझय मे आयल। वैह आब हमरा द्वारा अपन भाषा मे रचल जायत जाहि सँ हमरा मोन केँ संतोष भेटत।
१५. जे किछु हमरा मे बुद्धि और विवेक केर बल अछि, हम हृदय मे हरिक प्रेरणा सँ ताहि अनुसार कहब। हम अपन संदेह, अज्ञान और भ्रम को हरय योग्य कथा रचैत छी जे संसाररूपी नदी केँ पार करय वास्ते नाव बनय।
१६. रामकथा पण्डित लोकनि केँ विश्राम दय योग्य होइछ, सब केँ प्रसन्न करय योग्य होइत अछि आर कलियुग केर पाप सब केँ नाश करय योग्य होइत अछि।
१७. रामकथा कलियुग रूपी साँप लेल मोरनी थिक और विवेक रूपी अग्नि केँ प्रकट करबाक लेल अरणि (मंथन करय वला लकड़ी) थिक, अर्थात एहि कथा सँ ज्ञान केर प्राप्ति होइत अछि।
१८. रामकथा कलियुग मे सब मनोरथ केँ पूर्ण करयवाली कामधेनु गौ थिक आर सज्जन लोकनि लेल सुन्दर संजीवनी जड़ी थिक। पृथ्वी पर यैह अमृत केर नदी थिक, जन्म-मरण रूपी भय केर नाश करयवाली और भ्रम रूपी बेंग केँ भक्षण करयवाली सर्पिणी थिक।
१९. ई रामकथा असुर सभक सेना जेकाँ नरक केँ नाश करयवाली और साधु रूप देवता लोकनिक कुल केँ हित करयवाली पार्वती (दुर्गा) थिक। ई संत-समाज रूपी क्षीर समुद्र केर लेल लक्ष्मीजी के समान अछि और सम्पूर्ण विश्व केर भार उठेबा मे अचल पृथ्वी के समान अछि। यमदूत सभक मुख पर कालिख लगेबाक लेल एहि जग केर यमुनाजीक समान अछि आर जीव सब केँ मुक्ति देबाक लेल बुझू जे काशी यैह अछि। ई श्री रामजी केँ पवित्र तुलसी समान प्रिय छन्हि और तुलसीदास के लेल हुलसी (तुलसीदासजीक माता) केर समान हृदय सँ हित करयवाली अछि।
२०. ई रामकथा शिवजी केँ नर्मदाजी समान प्रिय छन्हि, ई सब सिद्धिक आ सुख-सम्पत्तिक राशि अछि। सद्गुण रूपी देवता लोकनि केँ उत्पन्न और पालन-पोषण करबाक लेल माता अदिति केर समान अछि। श्री रघुनाथजीक भक्ति और प्रेमक परम सीमा जेकाँ अछि।
२१. तुलसीदासजी कहैत छथि जे रामकथा मंदाकिनी नदी थिक, सुन्दर (निर्मल) चित्त चित्रकूट थिक और सुन्दर स्नेहे एकर वन थिक, जाहि मे श्री सीतारामजी विहार करैत छथि।
२२. श्री रामचन्द्रजीक चरित्र सुन्दर चिन्तामणि थिक और संत लोकनिक सुबुद्धि रूपी स्त्रीक सुन्दर श्रृंगार थिक। श्री रामचन्द्रजी के गुण-समूह जगत् केर कल्याण करयवला तथा मुक्ति, धन, धर्म और परमधाम प्रदान करयवला अछि।
२३. ज्ञान, वैराग्य और योग केर लेल सद्गुरु थिक और संसार रूपी भयंकर रोग केँ नाश करय लेल देवता लोकनिक वैद्य (अश्विनीकुमार) के समान अछि।
२४. ई श्री सीतारामजीक प्रेम केँ उत्पन्न करबाक लेल माता-पिता थिक और सम्पूर्ण व्रत, धर्म और नियम केर बीज थिक। पाप, संताप और शोक केँ नाश करयवला आ एहि लोक व परलोक केर प्रिय पालनहार थिक।
२५. विचार (ज्ञान) रूपी राजाक शूरवीर मंत्री और लोभ रूपी अपार समुद्र केँ सोखयवला अगस्त्य मुनि थिक।
२६. भक्त सभक मनरूपी वन मे बसयवला काम, क्रोध और कलियुग केर पाप रूपी हाथी केँ मारयवला सिंह केर बच्चा थिक।
२७. शिवजीक पूज्य और प्रियतम अतिथि थिक और दरिद्रता रूपी दावानल केँ मिझेबाक लेल कामना पुरेनिहार मेघ थिक।
२८. विषयरूपी साँप केर जहर उतारय लेल मन्त्र और महामणि थिक।
२९. ई ललाट पर लिखल बड़ी मुश्किल सँ मेटायवला खराब लेख (मंद प्रारब्ध) केँ मेटाबय वला अछि।
३०. अज्ञानरूपी अन्धकार केँ हरण करबाक लेल सूर्य किरणक समान और सेवक रूपी धान केर पालन करय मे मेघ केर समान अछि।
३१. मनोवांछित वस्तु दय मे श्रेष्ठ कल्पवृक्ष केर समान और सेवा करय मे हरि-हर केर समान सुलभ और सुख दयवला अछि।
३२. सुकवि रूपी शरद् ऋतु केर मनरूपी आकाश केँ सुशोभित करबाक लेल तारागण केर समान और श्री रामजीक भक्त सभक त जीवन धने छी।
३३. सम्पूर्ण पुण्य केर फल महान भोग केर समान अछि।
३४. जगत केर छलरहित (यथार्थ) हित करय मे साधु-संत केर समान अछि।
३५. सेवक लोकनिक मनरूपी मानसरोवर लेल हंस के समान और पवित्र करय मे गंगाजीक तरंगमालाक समान अछि।
३६. श्री रामजीक गुणक समूह कुमार्ग, कुतर्क, कुचाइल और कलियुग केर कपट, दम्भ और पाखण्ड केँ जरेबाक लेल ओहिना अछि जेना ईंधन लेल प्रचण्ड अग्नि।
३७. रामचरित्र पूर्णिमाक चन्द्रमाक किरण जेकाँ सब केँ सुख दयवाली लेकिन सज्जन रूपी कुमुदिनी आ चकोर केर चित्त लेल त विशेष हितकारी आ महान लाभदायक अछि।
३८. जाहि तरहें श्री पार्वतीजी श्री शिवजी सँ प्रश्न कयलीह आर जाहि तरहें श्री शिवजी विस्तार सँ हुनका उत्तर देलाह, ओहि सब कारणे हम विचित्र कथाक रचना कय केँ गाबिकय कहब।
३९. जे ई कथा पहिने नहि सुनने छी, ओ ई सुनिकय आश्चर्य नहि करब। जे ज्ञानी एहि विचित्र कथा केँ सुनैत अछि ओ ई जानिकय आश्चर्य नहि करैत अछि जे संसार मे रामकथाक कोनो सीमा नहि छैक, रामकथा अनंत अछि। हुनका लोकनिक मोन मे एहेन विश्वास रहैत छन्हि।
४०. नाना प्रकार सँ श्री रामचन्द्रजीक अवतार भेलनि अछि आर सौ करोड़ तथा अपार रामायण अछि। कल्पभेद केर अनुसार श्री हरिक सुन्दर चरित्र केँ मुनीश्वर लोकनि अनेकों प्रकार सँ गेलनि अछि। हृदय मे एना विचारिकय संदेह नहि करब आर आदर सहित प्रेम सँ ई कथा केँ सुनब।
४१. श्री रामचन्द्रजी अनन्त छथि, हुनक गुण सेहो अनन्त अछि और हुनकर कथा सभक विस्तार सेहो असीम अछि। अतएव जिनकर विचार निर्मल अछि, ओ एहि कथा केँ सुनिकय आश्चर्य नहि मानब। एहि तरहें सारा संदेह केँ दूर कय केँ आर श्री गुरुजीक चरणकमल केर रज केँ माथ पर धारण कय केँ हम पुनः हाथ जोड़ि सभक विनती करैत छी, जाहि सँ कथाक रचना मे कोनो दोष स्पर्श नहि कय पाबय।
हरिः हरः!!


text:
केदारनाथ
केदारनाथ हिमालयक लगमे रहल भारतक उत्तराखण्ड राज्यक एक ठाम छी। ई रुद्रप्रयागक एक नगर पंचायत सेहो छी। ई हिन्दू धर्मक लेल पवित्र स्थान छी। एहि स्थित केदारनाथ मन्दिर कऽ शिव लिंग १२ ज्योतिर्लिंगसभमे सं एक छी आर हिन्दू धर्मक उत्तराखण्ड कऽ चारि धाम पंच केदारमे गिनल जाएत अछि। श्रीकेदारनाथ कऽ मन्दिर ३,५९३ मीटरकऽ ऊँचाई पर बनाओल गेल एक भव्य एवं विशाल मन्दिर छी । सतयुगमे शासन करनिहार एक राजा छलाह हुनकर नाम पर एहि स्थानक नाम केदार रहल अछि। राजा केदार सात महाद्वीपसभ पर शासन एक बहुत पुण्यात्मा राजा छलाह। हुनकर एक पुत्री छलिन वृन्दा जे देवी लक्ष्मी कऽ एक आन्शिक अवतार छल।[१] वृन्दा ६०,००० वर्ष धरि तपस्या केने छलिन। वृन्दा कऽ नाम पर ही इस स्थान वृन्दावन सेहो कहल जाएत अछी।
भ्रमण[सम्पादन करी]
एहि स्थापित प्रसिद्ध हिन्दू तीर्थ केदारनाथ मन्दिर प्राचीन छी। भारत कऽ चारि दिशासभमे चारि धाम स्थापित करलाक बादमे जगतगुरु शंकराचार्य द्वारा ३२ वर्ष कऽ आयुमे एहि श्री केदारनाथ धाममे समाधि लेलक। ओ वर्तमान मन्दिर बनौने छलाह । एक झील अछि जहिमे बर्फ हेलैत रहैत अछी एहि झीलक बारेमे प्रचलित अछि की एहि झील युधिष्ठिर स्वर्ग गेल छल। श्री केदारनाथ धामसँ ६ किलोमीटर दूर चौखम्बा पर्वत पर वासुकी ताल अछि ओहि ठाम ब्रह्म कमल बहुत होएत अछि तथा एहि तालऽ पानि बहुत ठण्डा सेहो होएत अछि। एहि गौरी कुण्ड, सोन प्रयाग, त्रिजुगीनारायण, गुप्तकाशी, उखीमठ, अगस्तयमुनि, पंच केदार आदि दर्शनीय स्थल छि।


text:
“मैथिली भाषा में एकटा दीर्घ कविताक पोथी”
यथास्थितिक बादक लेल नवारंभ- मधुबनी सँ 2019 मेँ बहरायल। एहि पोथीक दाम 150 टाका आ पृष्ठ संख्या 128 का छैक। मात्रे सातटा कविता केँ एहीमें रचनाकार रमेश स्थान देलनि अछि। एहि पोथीमे 15 पन्नाक शुभकामना कबि जीकेँ दैत ‘वैचारिक आवेगक प्रतिमान कविता’ शीर्षक सँ डॉक्टर कमल मोहन चुन्नु पोथिक गंभीरता मादे अपन कलम चलेने छैथ। ताहिक संक्षेपतः तथ्य पोथीक पछीला कभर पर सेहो पाठकके दृष्टिगोचर होइछ। डा० चुन्नु जीक अभिमत भेलनि” समाजक विकास निरंतर संघर्ष सँ भेलैक अछि। समाजक संघर्ष बहुरूपिय- बहुस्तरीय होइत अछ। व्यक्ति-व्यक्तिक बीच संघर्ष होइछ। व्यक्ति आ समाजिक बीच संघर्ष होइछ। साहित्य आ समाजक बीच होइत अछि। कवि आ समाजक बीच होइत अछ। आदि-आदि।अहिए संघर्ष सबक वैचारिक आवेगक क्रियात्मक रूप अछि। तँ हिनकामें ई वैचारिक आवेग वेस दृढताक संग आ वेस स्पष्टताक संग उपस्थित भेल। हिनक कविता में प्रतिरोध सेहो एकटा सामाजिक अस्त्र सन काज करैत अछि। अलग सँ कहवाक प्रयोजन नहि जे प्रतिरोध संघर्षकेँ उर्जा भेटैत छैक। हिनक कविता रचना सँ एहि मान्यता केँ प्रमाणित कयल जा सकैत अछि।” साहित्यक मैथिली कवि गोष्ठी में ई कविता पाठ करय जोकर तँ नहि रहत, कारण श्रोतामें सेहो कवि वर्गक बेसी रहैत छथि, जिनका दोसराक पैघ कविता नहि रूचैत छैन् आ बेशी समय लगा सँ माहौल सेहो उबाउपन सन भ जैइछ। रमेश जीक दीर्घ कविता कें हमरासन लोक अक्षिता सेहो कहर सँ अपनाकेँ नहि रोइक सकैत अछि। कविजी एके सुरमे कथेतर जेकाँ सवातीनसयसँवेशी सांति दैत सब कविता मे अपन मौलिक वकतव्य राखि धरि पोथीके खूब भरलनि अछि। हिनक कविता में पाठक स्वयं राग आ रस तकैत-तकैत अशोथकित भ’ जायत, एहिमे हिनक सब रचना लोक मंगल कामना सँ अभिप्रेत छैक जे आलोचना मुक अछि’ देशमे आ वाश्वमे आतंकवाद, नश्लवाद (रंगभेद), साम्यवाद, समाजवाद, मानवतावाद, लोकवाद आ दियावाद पर तँ वृहद विमर्श होइते रहैछ। सम्यक आओर ई यथास्थितिक बादक लेल” जे एहि पोथीक पहिल दीर्घकविता थीक, जाहिमे पाँति देखू-:
ध्रवतारा आ सांध्य-तारामे जत’
नहि बूझल जाइछ कोनो अन्तर
निश्चय मानू
गाम थीक ओ हमरे।
जिनगी गुदस्त क’ देलनि
जत’ पित्ती हमर
ध्रूवतारा हिया-हिया क’
बटेदारिवला धानक खो पर
दौन हँकैत-हँकैत
नहि पड़लनि पुर्री कहियो
गोनू झाक पेनकट्टा छिट्टा जकाँ…. अधवयुसु कविजीक ब्राह्मण पित्ती आ पितियाइन निठाहे परिश्रमी छैथ, समकालीन मिथिलांचल में 70% त्रुटि पूर्वक मैथिली बजनिहार मेहनतीक रहने कठिनाह जीवन सरिपहुँ छैक। राजकमल चौधरी जीक पील्ला अन्न वेत्रे चौवटिया पर मरल-पड़ल रहैक, परंच ग्रामीणसमाज तँ कतेकोबेर बिकायते रहतै, जे सोचनीय छै। दोसर कविता ‘कोसी-घाटी सभ्यतामेँ अछि-:
……थरभस लागल नावकेँ
गीतक सहारा दैत
छीतन मुखिया-
‘से मैया गे….
बड़-बड़ बिपत्तिया गे मैया
राज-कोसी में लागै छै….
कोसी नगरिया में आ….
मुदा मनाउनक
कोनो असरि नै।
कोसी माई पर।………
मैथिली भाषी पढ़ाकू पाठक केँ सद्यप्रकाशित पोथीमे घृणाक आँखि में धधरा: वाराणसी, कत’ अछि मुक्ति-पथ?; महा-विस्फोटक महा-प्रयोग; चन्दन वन में साँप आ क्षत-विक्षत अस्मिताक महाद्वीप पढ़ैतकाल खुब अछौंह खोराक भेटत। मैथिली सेवी आओर रचनाकर्त्तागण केँ दीर्घ कविताक रसास्वादन लेल ई कृति अनुपम बुझायत, घरेलू पुस्तकालय में संग्रह कयल जा सकैत अछि। रमेश जीक लघुकविता आ दीर्घ कविता कोसी संदेश में पहिलो पढ़िचुकल छी। हमरा अत:करणमे भाव आयल जे एहि कांइतिके पोथी एकेपल्ला दीर्घ कवितासँ (पौने छ: सय सँ बेसी पांति) भड़ल जाय आ से व्यंग कविताक परिभाषा परिधिमे रहबे करत।
लालदेव कामत
स्वतंत्र पत्रकार एवं लेखक


text:
विकिपिडिया:प्रयोक्ता नाम परिवर्तनक लेल निवेदन
सन् २०१४ मे विकिमिडिया सम्पूर्ण विकिमिडिया परियोजनासभमे एकल प्रयोगकर्ता लग इन (एसयुयल) कार्यान्वयन केने अछि । सब प्रयोक्ता नाम आब विश्वव्यापी अछि तथा कोनो विशेष परियोजनामे मात्र सिमित नै अछि । मैथिली विकिपिडियामे कोनो प्रयोक्ताक अपन प्रयोक्ता नाम परिवर्तन करएक इच्छा भेलापर विश्वव्यापी पुनःनामाकरण नीति अनुसार स्थानीय प्रशासकके अनुरोध कऽ सकएत अछि । प्रयोक्ता नाम अनुरोध करएतकाल भ्रामक, विघटनकारी, प्रचार, आपत्तिजनक नामसभ स्वीकार नै केल जाएत अछि । एहि पुरे पृष्ठमे भेल नीतिनिर्देशनसभ पढि नीचा सूचीबद्ध केल गेल दुई स्थानसभ मे सँ कोनो एकमे अनुरोध कऽ सकएत अछि ।
अवश्य पढीसंपादित करें
- पुनःनामाकरणसँ अहाँक योगदानसभ आर प्रयोक्ता पृष्ठ अहाँक नयाँ नाममे घसकाएल जाएत आ अहाँक खाता प्राथमिकतासभ संरक्षित करत ।
- सर्भर व्यस्त अथवा कार्य व्यस्त रहल समयमे सम्भाव्य अहाँक नयाँ प्रयोक्तानाममे अहाँक योगदानसभ घसकाबएमे किछु समय लागि सकएत अछि ।
- अहाँक वास्तविक नामसँ अहाँक जानएमे बढिया रहत ।
सीमितता आर प्रतिबन्धसभसंपादित करें
- खाता समाहित वा मेटावल नै जा सकएत अछि । वोकरा मात्र पुन: नामाकरण केल जा सकएत अछि ।
- एकटा पहिचान केल जा चुकल आइपी ठेगानमे योगदानसभ प्रदान केनाए सम्भव नै अछि (बिना प्रवेश केल गेल सम्पादनसभ) ।
- प्रयोक्ता नामसभ प्रयोक्ता नाम प्राविधिक प्रतिबन्धक विषय छी ।
- पहिनेसँ रहल प्रयोक्ता योगदानसभ तथा हस्ताक्षरक एहि प्रक्रिया प्रभावित नै करत ।
- पुन:नामकरण प्रयोक्ता नाम परिवर्तन लग आर विश्वव्यापी नाम परिवर्तन लगमे देख सकए छी तथा अनुरोधसभ आर्काइभमे घसकाएल जाएत ।
स्थानसभ:संपादित करें
अहाँ अनुरोधक लेल सही स्थान छाननाए महत्त्वपूर्ण अछि; अन्यथा एहि प्रक्रियामे समय व्यर्थ वा अस्वीकृत भऽ सकएत अछि । अहाँ पूर्ण रूपसँ पक्का भऽ गेलापर सही स्थानक लेल अगाडी बढब संगे एतएक भेल निर्देशनसभक पालन करी ।
- प्रयोक्ता नाम परिवर्तन अनुरोध - सिधे विश्वव्यापी नाम परिवर्तनक लेल प्रयोग कऽ सकए छी । एहि अवतरणक लेल अहाँक इमेल ठेगान आवश्यक अछि यदि वो उपलब्ध नै अछि तहन नीचा देल गेल स्थानक प्रयोग करी ।
- सरल – मैथिली विकिपिडियामे कोनो प्रयोक्ताक नाम परिवर्तन करनाए आवश्यक भेला पर एतए अनुरोध करी । नाम उपलब्ध अछि वा नैअछि वोकर लेल केन्द्रीय प्रमाणीकरण देखी - यदि वो प्रयोक्तानाम विकिपिडियाक कोनो परियोजनामे ल जा चुकल अछि तहन वोकर प्रयोग अहाँ नै कऽ सकएत छी ।


text: नई दिल्ली। ईएसआई आ रेलवे बिहार मे मेडिकल कॉलेज बना रहल अछि। देश मे डॉक्टर क कमी स निबट क लेल ईएसआई आ रेलवे मेडिकल कॉलेज इ फैसला लेलक। ईएसआई अगिला सत्र स 20 टा मेडिकल कॉलेज शुरू करत जखन कि रेलवे 18 टा कॉलेज खोलबाक घोषणा केलक। एहि मे 5 टा कॉलेज अगिला सत्र स शुरू भ जाएत। ईएसआई क मेडिकल कॉलेज मे लगभग 25 फीसदी सीट हुनकर लाभार्थी क बच्चा कए लेल रिजर्व रखल जाएत जखन कि रेलवे क करीब 10 फीसदी सीट रेलवेकर्मी क बच्चा क लेल रखल जाएत। कानपुर, फरीदाबाद, दिल्ली, पटना, मंडी, अलवर, बेंगलुरु, हैदराबाद, अहमदाबाद, कोल्लम, मुंबई, चेन्नई, कोयंबटूर, कोलकाता, जलपाईगुड़ी मे ईसआई क मेडिकल कॉलेज खोलल जाएत।


text:
व्यंग्य प्रसंग
बात कोन बड़ पैघ छलैक सेहो नहि, बस एतबी टा कहनाय कि ‘कतेक नीक होइत जे हमरो बियाह कोनो कोसीक्षेत्रीय मैथिली कन्याक संग होइत….’ – एतेक सुनिते कनियैन समूचा घर केँ माथ पर उठा लेली… अन्ट-शन्ट बाजैत गेली… ‘के करितय अहाँ संग बियाह… ओ तऽ हमर बाबुक मति फिरि गेल छलनि… नहि जाइन कोना एहन पापी संग हमर बियाह विधना लिख देलनि… कहू जे आब धिया-पुताक बियाहक बेर भेल आ अपने मनसा केँ बियाह पर मोन अछि…’। हे भगवान्! के बुझाबय आब… ‘यै! हमर कहब छल जे एहि दिसका कनियां कहाँ दैन रमणगर…’ – हौ बाबु… बाजहो देली… बिच्चहि मे फाँगिकय बाजि उठलीह… ‘कि रमणगर… माने मन-मियाइद वश मे नहि अछि कि? ऐँ यौ! रमणगर आ किदन-कहाँ… लाजो नहि होइत अछि? ई सब बात बजैत छी। घर मे धिया-पुता सुनत तऽ कि कहत?’ हँसियो लागि गेल… हम कहलियैन “देखू! हम लिखैत-लिखैत जे कल्पना करैत छियैक ताहि समय एकटा बात मोन मे आबि गेल…”। “बन्द करू, ई लिखब-तिखब! जखन एहने-एहने बात सब मोन मे अबैत अछि…”। खैर… ई स्पष्ट छल जे लफड़ा हेब्बे करत, कारण किछु दिन सँ जेना हिरोइन सबहक फोटो-फिचर न्युज बनबैत रही तऽ बीच-बीच मे आबिकय ओ कंप्युटरक मुह निहारैत हमरा देखि ईर्ष्यावश ओकरो नहि छोड़थिन आ बेर-बेर साइड स्क्रीन पर अनेको मोडेल सबहक फोटो आदि देखि एतबी बुझथिन जे हो न हो ई सदिखन यैह सब देखैत रहैत छथि… तैँ आर सब बातक चिन्ता छोड़ि ओहि मे डूबल रहैत छथि। “लिखैत रहैत छी – से कहनाय अहाँक बहन्ना छी… राखी सावंत कोनो गलत नहि कहैत रहैक ओहि इन्टरव्यु मे जे अंकलजी म्युट कर-करके आप भी तो मेरा ही डान्स देखते रहते हो और आये हो मुझे समझाने कि प्रदर्शन ऐसा नहीं हो… ई पुरुखक आदत होइते छैक छुलाहवला… जतय देखू ओतय नजरि खराब कय हिलैत-डोलैत रहत।” एहेन कतेको बात कहि रहल छलीह… आब हमरो लाज होमय लागल जे एहेन कोनो बात नहियो रहैत बेकार हिनकर एतेक बात सुनय पड़ि रहल अछि… अन्त मे शान्त करबाक आर कोनो उपाय नहि देखायल तऽ कहलियैन जे आउ, एकटा सेल्फी संगे खिचा ली… देखबैक जे ओहि पर कतेक लाइक्स आ कमेन्ट्स भेटत अहाँ केँ….। तुरन्ते लरगुजाइत बजलीह… ‘धू जाउ! पहिने तऽ तमशा दैत छी आ फेर कहैत छी जे सेल्फी खींचब…’, हम मुस्कुराइते हुनकर मोनक अवस्था बुझैत कहलियैन जे ‘तामशे पर न ओ शोखी चेहरा पर नजरि पड़त…’, ‘नहि-नहि! रुकू! कनेक तैयारी कय लैत छी। फेर दिल्लीवाली दियादिनी आ भाउज-बहिन सब देखत तऽ कि कहत…, कनियेकाल मे तैयार भऽ के अबैत छी।’ आब अहुँ सब बुझि गेल हेबैक जे आइ-काल्हि पत्नीक संग फोटो खिंचेनाय कतेक जरुरी भऽ गेलैक अछि। फेसबुक चलबैत छी कि नहि?? 🙂 आगाँ बतायब जे कोन सेल्फी खिंचाकय झगड़ा शान्त केलहुँ। लेकिन ताबतकाल लेल ई सीख जरुर लऽ लेब जे एहेन परिस्थिति नहि बनय। मैथिली जिन्दाबाद!!


text:
रबीन्द्र नारायण मिश्र
मातृभूमि (उपन्यास)- १५म खेप
१५
साँझमे सुधाकर चारू लठैतक संगे पाठशाला लग पहुँचलाह । पाठशाला तँ ओ नामेक छल । फूसक बनल ओकर चार खसबा हेतु उद्यत छल । कतेको सालसँ ओकर देख-रेख नहि होइत छल । पुस्तकालयक स्थानपर तरकारी रोपल छल । सजमनि,कदीमा,रामझिमनी ,टमाटर,कोबी सभ तरहक तरकारीक समावेस केने छलाह । सुधाकरक सालभरि तरकारी ओहिठामसँ उपजि जाइत छलनि । कागजी नेबोक गाछ ततेक झमटगर छल जे सौंसे साल नेबो अपनो खाइत छलाह आ हाटपर बेचितो छलाह। कोनपर टाभनेबोक गाछमे बड़का-बड़का टाभनेबो फड़ल छल । असलमे जहिआसँ जयन्त गाम अएलाह आ ओहि पाठशाला लग रहए लगलाह तहिएसँ सुधाकर परेसान छलाह । हुनका मोनमे तरह-तरहक बातसभ घुमए लगलनि ।
"केहन बढ़िआँ जानकीधाममे पढ़ैत-लिखैत छलहुँ । एहिठाम की राखल छैक जे अनेरे अपसियाँत भेल छी।"-सुधाकर बजैत छथि ।
जयन्तसँ जेठ छलखिन सुधाकर । दुनूक पिता सहोदरे भाए रहथि । जयन्तकेँ गामसँ चलि गेलाक बाद पाठशालाक जमीनपर सोलहो आना हक सुधाकरक कायम भए गेल रहनि । एहिमे आब जयन्त एतेक दिनक बाद आबि कए बाधा करथि से हुनका कोना नीक लगितनि?
सुधाकरक व्यवहारसँ जयन्तकेँ ततेक कष्ट भेलनि जे ओ गुम्म पड़ि गेलाह । तखनसँ पेटकुनिआ देने पड़ल रहथि । बिना किछु खेने-पीने सौंसे दिन बीति गेल । तकर कोनो चिंता सुधाकरकेँ नहि भेलनि । ओ तँ पाठशालाक जगह पर अपन कब्जा कायम रखबाक हेतु व्यग्र रहथि । सुधाकरक बाजब सुनि जयन्त छगुंतामे रहथि । बकर-बकर हुनका देखैत रहि गेलाह । ताबतेमे पानि होबए लगलैक । पाठशालाक घर तँ बुझू खसले छल । कोनपर नान्हिटा चार बाँचल छल जाहिमे कैकटा सोंगर लागल छल जाहिसँ ओ कहुना कए लटकल छल। तकरे तरमे जयन्त आइ एकमाससँ पड़ल छलाह । एकहु बेर सुधाकर हाल-चाल लेबए नहि अएलाह। ई सुनिओ कए जे हुनका आँखिमे समस्या छनि ओ हटल-हटल रहलाह । मुदा जखन पाठशाला हेतु बैसार भेल तँ ओ समस्त पुरषार्थसँ प्रकटे नहि भेलाह,अपन लठैतक सहयोगसँ बैसारमे हड़बिड़रो मचा देलाह ।
जयन्त सपनोमे नहि सोचि सकल रहथि जे हुनकर पैतृक स्थानमे बनल पाठशाला पुनर्निर्माण करबाक हुनक प्रयासमे सभसँ पैघ बाधक हुनके पितिऔत सुधाकर भए जेताह । मुदा स्वार्थमे लोक आन्हर भए जाइत अछि । फेर जखन अनकर संपत्ति भोगबाक आदति पड़ि जाउक तँ ओहिपरसँ बेदखल होएब बहुत कष्टकारी भए जाइत अछि । जयन्तक पिताक हिस्सामे पाठशालाक अतिरिक्त पाठशालासँ सटले मात्र पाँच कठ्ठा जमीन रहनि । ओहीसँ ओ सालभरि गुजर करैत छलाह । कहिओ ककरोसँ किछु याचना करब हुनक स्वभावमे नहि छल । सुधाकर पाठशाला आ लगीचक जमीन कतेको सालसँ कब्जा कए लेने रहथि । पाठशालाक जगहपर एकदिस माल-जाल बान्हल करथि । खाली जगहमे तिमन-तरकारी उपजाबथि । मुदा सुधाकरकेँ आब बड़का चिंता भए गेल रहनि । "कहुना कए जयन्तक झंझट खतम होअए तँ चैन होइ।"-सुधाकर सोचल करथि ।
सुधाकरके लठैतक संगे आएल देखि जयन्तकेँ किछु नहि फुराइनि । ओ अबाक भेल चार दिस देखैत रहि गेलाह ।
"आइ नौ-छऔ कइए लेब । एही पार की ओही पार । विद्वान छथि तँ अपना घरमे । हमरा ताहिसँ की मतलब? पढ़ि -लिखि कए नव-नव झंझट बेसाहि रहल छथि । ई कोन नीक बात भेलैक?"-सुधाकर मोने-मोन सोचथि । जखन जयन्त किछु नहि बजलाह तँ सुधाकर तमसाइत बड़बड़ाइत चलि गेलाह-
"कान खोलि कए सुनि लएह । ई संपत्ति हमर अछि । बाबा मरैत काल साफ कए गेल रहथि जे ई सभटा चीज-वस्तु सुधाकरकेँ हेतनि । स्टाम्पपेपरपर सभटा लिखि गेल छथि । ताहिपर जे तूँ अनुचित प्रयास करबह से नहि चलतह।"- से कहि सुधाकर लठैतसभक संगे बाहर भए गेलाह ।
जयन्त टुकुर-टुकुर देखैत रहलाह । सुधाकर अपन लठैत सभक संगे आगू बढ़ि गेलाह ।
"अहाँ कही तँ एकरा एकहि बेरमे धारक पार फेकि आबी।"-एकटा लठैत बाजल ।
"एकर सही इलाज तँ हमरा लग अछि ।-दोसर लठैत बाजल।
"हमरा तँ होइए जे भोर होइत-होइत ओ अपने साफ भए जाएत । ककरो किछु करबाक काज नहि पड़त ।" -तेसर लठैत बाजल ।
"से की?"
" देखैत नहि छहक । ई चार कखनो खसि सकैत छैक । जयन्तकेँ लेने-देने साफ ।" -चारिम लठैत बाजल ।
"तूँ सभ सभदिन मूर्खे रहि गेलह । हमरा जयन्तसँ की मतलब अछि । जीबए-मरए, जतए जाए । हमर चीज-बस्तुपर सँ हटि जाए । बेसी लफरासँ कोन मतलब?"-सुधाकर बजलाह ।
एहिना गप्प-सप्प करैत ओसभ चलि गेलाह । जाइत-जाइत अपन-अपन लाठी जोर-जोरसँ पटकैत जयन्त दिस आँखि तरेरैत पाठशालाक चारक एकटा सोंगर हटा देलक ।
कहुना कए लटकल ओ चार आओर एकहाथ आगू ससरि गेल । बीचक फाँकसँ पानि झहर-झहर खसए लागल । जयन्त अखनो ओही चार तर बैसल रहथि । दोसर कोनो उपाय नहि छल।
चारसँ
खसैत बरखाक पानिसँ सौंसे देह भिजि रहल छल ।
अपन मंतव्य editorial.staff.videha@gmail.com पर पठाउ।